Avis juridique important

|

31998L0076

Οδηγία 98/76/ΕΚ του Συμβουλίου της 1ης Οκτωβρίου 1998 για τροποποίηση της οδηγίας 96/26/ΕΚ, περί προσβάσεως στο επάγγελμα του οδικού μεταφορέα εμπορευμάτων και επιβατών και αμοιβαίας αναγνωρίσεως των διπλωμάτων, πιστοποιητικών και άλλων τίτλων που διευκολύνουν την πραγμάτωση του δικαιώματος εγκαταστάσεως των μεταφορέων αυτών στον τομέα των εσωτερικών και διεθνών μεταφορών

Επίσημη Εφημερίδα αριθ. L 277 της 14/10/1998 σ. 0017 - 0025

ΟΔΗΓΙΑ 98/76/ΕΚ ΤΟΥ ΣΥΜΒΟΥΛΙΟΥ της 1ης Οκτωβρίου 1998 για τροποποίηση της οδηγίας 96/26/ΕΚ, περί προσβάσεως στο επάγγελμα του οδικού μεταφορέα εμπορευμάτων και επιβατών και αμοιβαίας αναγνωρίσεως των διπλωμάτων, πιστοποιητικών και άλλων τίτλων που διευκολύνουν την πραγμάτωση του δικαιώματος εγκαταστάσεως των μεταφορέων αυτών στον τομέα των εσωτερικών και διεθνών μεταφορώνΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 75 παράγραφος 1,την πρόταση της Επιτροπής (1)τη γνώμη της Οικονομικής και Κοινωνικής Επιτροπής (2),Αποφασίζοντας σύμφωνα με τη διαδικασία που αναφέρεται στο άρθρο 189 Γ της συνθήκης (3),(1) ότι οι διαφορές που υφίστανται μεταξύ των εθνικών ρυθμίσεων σχετικά με την πρόσβαση στο επάγγελμα του οδικού μεταφορέα και την αμοιβαία αναγνώριση διπλωμάτων, πιστοποιητικών και άλλων τίτλων είναι δυνατόν να επιφέρουν στρεβλώσεις του ανταγωνισμού 7(2) ότι θα πρέπει να συνεχιστεί, στα πλαίσια της λειτουργίας της εσωτερικής αγοράς, η διαδικασία εναρμόνισης στον τομέα αυτό με την περαιτέρω ενίσχυση των κοινών κανόνων που προβλέπονται στην οδηγία 96/26/ΕΚ (4) 7(3) ότι, λόγω των εξελίξεων στην αγορά των οδικών εμπορευματικών μεταφορών καθώς και των απαιτήσεων της λειτουργίας της εσωτερικής αγοράς, θα πρέπει να επεκταθεί το πεδίο εφαρμογής της οδηγίας 96/26/ΕΚ σε ορισμένες κατηγορίες οδικών μεταφορέων εμπορευμάτων για λογαριασμό τρίτων που χρησιμοποιούν οχήματα μικρού βάρους, π.χ. για υπηρεσίες ταχείας παράδοσης, με την επιφύλαξη ειδικής παρέκκλισης για τις επιχειήσεις μεταφορών εμπορευμάτων που πραγματοποιούν τοπικές μεταφορές μικρής αποστάσεως και χρησιμοποιούν οχήματα μέγιστου επιτρεπόμενου βάρους μεταξύ 3,5 και 6 τόννων 7(4) ότι όσον αφορά τα εχέγγυα αξιοπιστίας, θα πρέπει να προβλεφθούν αυξημένες απαιτήσεις συμπεριλαμβανομένων των απαιτήσεων για την προστασία του περιβάλλοντος και την επαγγελματική ευθύνη 7(5) ότι, όσον αφορά την οικονομική επιφάνεια, είναι αναγκαίο, για να αποφευχθεί η έλλειψη ισορροπίας στην αγορά, να οριστούν τα διαθέσιμα κεφάλαια και αποθεματικά σε υψηλότερο ελάχιστο επίπεδο και να καθορίζεται η τιμή του ευρώ στα εθνικά νομίσματα των κρατών μελών που δεν συμμετέχουν στο τρίτο στάδιο της νομισματικής ένωσης ανά πενταετία 7(6) ότι, όσον αφορά την επαγγελματική επάρκεια, είναι αναγκαίο οι υποψήφιοι μεταφορείς να αποδεικνύουν ένα ελάχιστο εναρμονισμένο επίπεδο εκπαίδευσης στα ίδια θέματα, να είναι κάτοχοι πιστοποιητικού εκδιδόμενου σύμφωνα με συγκρίσιμο υπόδειγμα το οποίο θα πιστοποιεί την επαγγελματική τους επάρκεια ιδίως στον εμπορικό τομέα, σε ένα ελάχιστο εναρμονισμένο επίπεδο και βάσει ενιαίων μεθόδων ελέγχου σε όλα τα κράτη μέλη 7 ότι θα πρέπει επίσης, για το σκοπό αυτό, να εναρμονιστούν ορισμένες πτυχές όσον αφορά την οργάνωση της εξέτασης 7(7) ότι δεν θίγεται το δικαίωμα των κρατών μελών να οργανώνουν, για τους υποψήφιους που διαμένουν κανονικά στην επικράτειά τους, υποχρεωτικά προπαρασκευαστικά μαθήματα ενόψει των εξετάσεων με τις οποίες αποδεικνύεται για πρώτη φορά η επαγγελματική τους επάρκεια 7(8) ότι, συνεπώς, τα επίπεδα γνώσεων που λαμβάνονται υπόψη για τη χορήγηση πιστοποιητικού επαγγελματικής επάρκειας, με την επιφύλαξη της οδηγίας 96/26/ΕΚ, διαφέρουν στα κράτη μέλη 7 ότι λαμβανομένων υπόψη των διαφορών αυτών, τα εθνικά μέτρα ενδέχεται να ποικίλλουν σημαντικά εντός του πλαισίου που ορίζεται στο παράρτημα Ι της εν λόγω οδηγίας, ιδίως όσον αφορά τα προσόντα των μεταφορέων, την ποιότητα των υπηρεσιών και την οδική ασφάλεια 7(9) ότι θα πρέπει να γίνει παραδεκτό ότι, για περιορισμένη περίοδο και κατόπιν διαβούλευσης με την Επιτροπή, τα κράτη μέλη μπορούν να υποβάλλουν σε συμπληρωματική εξέταση τα άτομα που δεν έχουν λάβει ποτέ στο παρελθόν πιστοποιητικό επαγγελματικής επάρκειας σε ένα κράτος μέλος, αλλά έχουν επιτύχει στην εξέταση επαγγελματικής επάρκειας σε κράτος μέλος ενόσω είχαν την κανονική διαμονή τους σε άλλο κράτος μέλος στο οποίο προτίθενται να ασκήσουν για πρώτη φορά το επάγγελμα του οδικού μεταφορέως 7 ότι η εν λόγω συμπληρωματική εξέταση πρέπει να αφορά τομείς στους οποίους οι εθνικές πτυχές του επαγγέλματος διαφέρουν από τις αντίστοιχες του κράτους μέλους τις εξετάσεις του οποίου πέρασαν με επιτυχία, ιδίως τις ειδικές εθνικές πτυχές εμπορικού, κοινωνικού, φορολογικού και τεχνικού χαρακτήρα ή τις πτυχές που συνδέονται με την οργάνωση της αγοράς και το εταιρικό δίκαιο 7(10) ότι είναι αναγκαίο να εισαχθούν μεταβατικά μέτρα όσον αφορά την εφαρμογή της οδηγίας 96/26/ΕΚ στην Αυστρία, τη Φινλανδία και τη Σουηδία 7(11) ότι είναι αναγκαίο να ελέγχεται τακτικά κατά πόσον οι μεταφορείς που διαθέτουν άδεια εξακολουθούν να πληρούν τις προϋποθέσεις των εχεγγύων αξιοπιστίας, οικονομικής επιφάνειας και επαγγελματικής επάρκειας 7(12) ότι θα πρέπει τα κράτη μέλη να επιβάλλουν κυρώσεις αποτελεσματικές, αναλογικές και αποτρεπτικές για τη λειτουργία της εσωτερικής αγοράς,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1 Η οδηγία 96/26/ΕΚ τροποποιείται ως εξής:1. Στο άρθρο 1 παράγραφος 2:- η πρώτη περίπτωση αντικαθίσταται από το ακόλουθο κείμενο:«- "επάγγελμα οδικού μεταφορέα εμπορευμάτων":, η δραστηριότητα κάθε επιχείρησης η οποία εκτελεί μεταφορά εμπορευμάτων για λογαριασμό τρίτων είτε με όχημα με κινητήρα είτε με συνδυασμό οχημάτων,» 7- προστίθεται η ακόλουθη περίπτωση:«- "κανονική διαμονή":, ο τόπος στον οποίο ένα άτομο διαμένει συνήθως, δηλαδή τουλάχιστον επί 185 ημέρες κατ' ημερολογιακό έτος, λόγω προσωπικών και επαγγελματικών δεσμών ή, σε περίπτωση ατόμου χωρίς επαγγελματικούς δεσμούς, λόγω προσωπικών δεσμών, από τους οποίους προκύπτει στενή σχέση μεταξύ του προσώπου αυτού και του τόπου στον οποίο διαμένει.Ωστόσο, ως κανονική διαμονή ενός ατόμου του οποίου οι επαγγελματικοί δεσμοί βρίσκονται σε τόπο διαφορετικό από εκείνο των προσωπικών του δεσμών και το οποίο, εξ αιτίας του γεγονότος αυτού, υποχρεούται να διαμένει εναλλακτικά σε διαφορετικούς τόπους που βρίσκονται σε δύο ή περισσότερα κράτη μέλη, θεωρείται ο τόπος στον οποίον βρίσκονται οι προσωπικοί του δεσμοί υπό την προϋπόθεση ότι επιστρέφει εκεί τακτικά. Η τελευταία αυτή προϋπόθεση δεν είναι απαραίτητη όταν το άτομο διαμένει σε κράτος μέλος για την εκτέλεση αποστολής συγκεκριμένης διάρκειας. Η φοίτηση σε πανεπιστήμιο ή σε σχολείο δεν συνεπάγεται μεταφορά της κανονικής διαμονής.».2. Στο άρθρο 2:- η παράγραφος 1 αντικαθίσταται από το ακόλουθο κείμενο:«1. Η παρούσα οδηγία δεν εφαρμόζεται στις επιχειρήσεις που ασκούν το επάγγελμα του οδικού μεταφορέα εμπορευμάτων με οχήματα με κινητήρα ή με συνδυασμό οχημάτων των οποίων το μέγιστο επιτρεπόμενο βάρος δεν υπερβαίνει τους 3,5 τόνους. Ωστόσο, τα κράτη μέλη μπορούν να μειώνουν το όριο αυτό για όλες ή για ορισμένες κατηγορίες μεταφορών.» 7- στην παράγραφο 2, το υπάρχον κείμενο γίνεται στοιχείο α) και στοιχείο β) και προστίθεται το ακόλουθο στοιχείο:«β) Όσον αφορά τις επιχειρήσεις που ασκούν το επάγγελμα του οδικού μεταφορέα εμπορευμάτων με οχήματα των οποίων το μέγιστο επιτρεπόμενο βάρος είναι άνω των 3,5 τόνων και μέχρι 6 τόνους, τα κράτη μέλη μπορούν, αφού ενημερώσουν την Επιτροπή, να απαλλάξουν από την εφαρμογή όλων ή μέρους των διατάξεων της παρούσας οδηγίας τις επιχειρήσεις που ασκούν αποκλειστικά τοπικές μεταφορές που έχουν μικρές μόνο επιπτώσεις στην αγορά των μεταφορών λόγω της μικρής απόστασης που διανύεται.».3. Στο άρθρο 3:- στην παράγραφο 2, το στοιχείο γ) αντικαθίσταται από το ακόλουθο κείμενο:«γ) έχουν καταδικαστεί για σοβαρές παραβάσεις των εν ισχύι ρυθμίσεων που αφορούν:- τις μισθολογικές και εργασιακές συνθήκες του επαγγέλματος, ή- τις δραστηριότητες οδικής μεταφοράς εμπορευμάτων ή, κατά περίπτωση, επιβατών, και ιδίως τους κανόνες σχετικά με τον χρόνο οδήγησης και ανάπαυσης των οδηγών, τα βάρη και τις διαστάσεις των οχημάτων επαγγελματικής χρήσεως, την οδική ασφάλεια και την ασφάλεια των οχημάτων και την προστασία του περιβάλλοντος καθώς και τους λοιπούς κανόνες σχετικά με την επαγγελματική ευθύνη 7» 7- στην παράγραφο 3, το στοιχείο γ) αντικαθίσταται από το ακόλουθο κείμενο:«γ) η επιχείρηση πρέπει να διαθέτει κεφάλαιο και αποθεματικό ύψους τουλάχιστον 9 000 ευρώ όταν χρησιμοποιεί ένα και μόνο ένα όχημα και 5 000 ευρώ για κάθε πρόσθετο όχημα.Για τους σκοπούς της παρούσας οδηγίας, η τιμή του ευρώ στα εθνικά νομίσματα των κρατών μελών που δεν συμμετέχουν στο τρίτο στάδιο της νομισματικής ένωσης καθορίζεται ανά πενταετία. Οι εφαρμοστές ισοτιμίες είναι οι ισοτιμίες της πρώτης εργάσιμης ημέρας του Οκτωβρίου που δημοσιεύονται στην Επίσημη Εφημερίδα των Ευρωπαϊκών Κοινοτήτων. Τίθενται σε ισχύ από την 1η Ιανουαρίου του επόμενου ημερολογιακού έτους.» 7- στην παράγραφο 3, το στοιχείο δ), αντικαθίσταται από το ακόλουθο κείμενο:«δ) Για τους σκοπούς των στοιχείων α), β) και γ), η αρμόδια αρχή μπορεί να δεχθεί ή να επιβάλει, ως αποδεικτικό στοιχείο, την επιβεβαίωση ή την παροχή ασφάλειας από τράπεζα ή άλλο αρμόδιο ίδρυμα. Αυτή η επιβεβαίωση ή αυτή η ασφάλεια μπορεί να παρέχεται με τραπεζική εγγύηση, ενδεχομένως με μορφή ενεχυρίασης ή εγγυητικής κατάθεσης, ή με οποιοδήποτε άλλο παρόμοιο μέσο.» 7- η παράγραφος 4 αντικαθίσταται από το ακόλουθο κείμενο:«4. α) Η επαγγελματική επάρκεια συνίσταται στην κατοχή των γνώσεων που αντιστοιχούν στο επίπεδο εκπαίδευσης το οποίο προβλέπεται στο παράρτημα Ι, στα θέματα που απαριθμούνται σ' αυτό. Η επάρκεια αυτή διαπιστώνεται με γραπτή υποχρεωτική εξέταση που μπορεί να συμπληρώνεται από προφορική εξέταση, οι οποίες και οργανώνονται, σύμφωνα με τον τύπο που καθορίζεται στο παράρτημα Ι, από την αρχή ή το όργανο που έχει ορίσει, για το σκοπό αυτό, το κράτος μέλος.β) Τα κράτη μέλη μπορούν να απαλλάσσουν από την εξέταση τους υποψήφιους οι οποίοι αποδεικνύουν ότι διαθέτουν τουλάχιστον πενταετή πρακτική πείρα, σε διευθυντικό επίπεδο, σε επιχείρηση μεταφορών, με την προϋπόθεση ότι οι υποψήφιοι αυτοί επιτυγχάνουν σε εξέταση ελέγχου της οποίας οι επί μέρους ρυθμίσεις καθορίζονται από τα κράτη μέλη σύμφωνα με το παράρτημα Ι.γ) Τα κράτη μέλη μπορούν να απαλλάσσουν τους κατόχους ορισμένων διπλωμάτων τριτοβάθμιας ή τεχνικής εκπαίδευσης, τα οποία προϋποθέτουν άρτια γνώση των θεμάτων που αναφέρονται στον κατάλογο του παραρτήματος Ι και τα οποία καθορίζουν ειδικά για το σκοπό αυτό, από την εξέταση στα θέματα που καλύπτονται από αυτά τα διπλώματα.δ) Ως απόδειξη επαγγελματικής επάρκειας προσκομίζεται πιστοποιητικό το οποίο εκδίδει η αρχή ή το όργανο που αναφέρεται στο στοιχείο α). Το πιστοποιητικό αυτό συντάσσεται σύμφωνα με το υπόδειγμα πιστοποιητικού του παραρτήματος Ια.ε) Τα κράτη μέλη μπορούν να προβλέψουν, για τους υποψήφιους που προτίθενται να διευθύνουν σε πραγματική και μόνιμη βάση επιχειρήσεις οι οποίες θα εκτελούν μόνον εσωτερικές μεταφορές, ότι οι γνώσεις που θα λαμβάνονται υπόψη για τη διαπίστωση της επαγγελματικής τους επάρκειας θα αφορούν μόνο θέματα σχετικά με τις εσωτερικές μεταφορές. Στην περίπτωση αυτή, στο πιστοποιητικό επαγγελματικής επάρκειας, υπόδειγμα του οποίου περιέχεται στο παράρτημα Ια, θα αναφέρεται ότι ο κάτοχος του πιστοποιητικού δικαιούται αποκλειστικά και μόνο να διευθύνει σε πραγματική και μόνιμη βάση επιχειρήσεις που εκτελούν μεταφορές μόνο στο εσωτερικό του κράτους μέλους το οποίο θα έχει εκδώσει το πιστοποιητικό.στ) Κατόπιν διαβούλευσης με την Επιτροπή, τα κράτη μέλη μπορούν να απαιτούν από τα φυσικά πρόσωπα που είναι κάτοχοι πιστοποιητικού επαγγελματικής επάρκειας που έχει χορηγήσει αρμόδια αρχή άλλου κράτους μέλους μετά τις 1 Οκτωβρίου 1999, ενώ είχαν κανονική διαμονή στο πρώτο κράτος μέλος, να υποβάλλονται σε συμπληρωματική εξέταση που διοργανώνεται από αρχή ή όργανο που καθορίζεται προς το σκοπό αυτό από το πρώτο κράτος μέλος. Η συμπληρωματική εξέταση αφορά τις ειδικές γνώσεις γύρω από τις εθνικές πτυχές του επαγγέλματος οδικού μεταφορέως στο πρώτο κράτος μέλος.Το παρόν σημείο εφαρμόζεται για περίοδο τριών ετών από την 1η Οκτωβρίου 1999. Η περίοδος αυτή μπορεί να παραταθεί επί μία ακόμη πενταετία κατ' ανώτατο όριο από το Συμβούλιο, το οποίο αποφασίζει προτάσει της Επιτροπής σύμφωνα με τους κανόνες της συνθήκης. Εφαρμόζεται αποκλειστικά στα φυσικά πρόσωπα τα οποία, κατά την απονομή του πιστοποιητικού επαγγελματικής επάρκειας, υπό τις προϋποθέσεις του πρώτου εδαφίου, δεν είχαν ακόμη λάβει το εν λόγω πιστοποιητικό σε κράτος μέλος.».4. Στο άρθρο 5:- στην παράγραφο 1 προστίθεται η ακόλουθη περίπτωση:«- την 1η Ιανουαρίου 1995 για την Αυστρία, τη Φινλανδία και τη Σουηδία» 7- στην παράγραφο 2, πρώτο εδάφιο, μετά την παύλα που αρχίζει «- μετά τις 2 Οκτωβρίου 1989» προστίθεται η ακόλουθη περίπτωση:«- μετά τις 31 Δεκεμβρίου 1994 και πριν από την 1η Ιανουαρίου 1997 για την Αυστρία, τη Φινλανδία και τη Σουηδία» 7- στην παράγραφο 2, η ακόλουθη περίπτωση προστίθεται στο τέλος του πρώτου εδαφίου, μετά την παύλα που αρχίζει «- την 1η Ιουλίου 1992»:«- την 1η Ιανουαρίου 1997 για την Αυστρία, τη Φινλανδία και τη Σουηδία» 7- προστίθεται η ακόλουθη παράγραφος:«3. α) Όλες οι επιχειρήσεις οι οποίες έχουν λάβει την άδεια ασκήσεως του επαγγέλματος του οδικού μεταφορέα προ της 1ης Οκτωβρίου 1999 οφείλουν να πληρούν, όσον αφορά τον στόλο των οχημάτων που χρησιμοποιούν κατά την εν λόγω ημερομηνία, τις διατάξεις του άρθρου 3 παράγραφος 3 το αργότερο την 1η Οκτωβρίου 2001.Οι επιχειρήσεις αυτές πρέπει ωστόσο να πληρούν τις διατάξεις του άρθρου 3 παράγραφος 3, για κάθε αύξηση του στόλου οχημάτων μεταγενέστερη της 1ης Οκτωβρίου 1999.β) Οι επιχειρήσεις που ασκούν το επάγγελμα του οδικού εμπορευματικού μεταφορέα προ της 1ης Οκτωβρίου 1999 με οχήματα των οποίων το μέγιστο επιτρεπόμενο βάρος είναι άνω των 3,5 τόνων και μέχρι 6 τόνους, πρέπει να πληρούν τις διατάξεις του άρθρου 3 παράγραφος 3 το αργότερο την 1η Οκτωβρίου 2001.».5. Στο άρθρο 6 παράγραφος 1 προστίθενται τα ακόλουθα εδάφια:«Τα κράτη μέλη μεριμνούν ώστε οι αρμόδιες αρχές να επιβεβαιώνουν τακτικά και τουλάχιστον ανά πενταετία ότι οι επιχειρήσεις εξακολουθούν να πληρούν τις προϋποθέσεις αξοπιστίας, οικονομικής επιφάνειας και επαγγελματικής επάρκειας.Σε περίπτωση που η προϋπόθεση της οικονομικής επιφάνειας δεν πληρούται κατά τη στιγμή του ελέγχου, η γενική όμως οικονομική κατάσταση της επιχείρησης προσφέρει προοπτικές ότι η προϋπόθεση της οικονομικής επιφάνειας θα πληρωθεί εκ νέου και διαρκώς, βάσει ενός οικονομικού προγράμματος, σε προβλεπτό μέλλον, οι αρμόδιες αρχές μπορούν να χορηγούν μία συμπληρωματική προθεσμία, η οποία δεν θα υπερβαίνει το έτος.».6. Στο άρθρο 7:- στην παράγραφο 1 η αρχή του κειμένου αντικαθίσταται από: «1. Τα κράτη μέλη, όταν διαπράττονται από μη εγκατεστημένους στο έδαφός του οδικούς μεταφορείς παραβάσεις των κανόνων . . .» 7- η παράγραφος 2 διαγράφεται και η παράγραφος 3 γίνεται παράγραφος 2.7. Στο άρθρο 8:- στην παράγραφο 2 οι λέξεις «ή μη πτωχεύσεως» διαγράφονται 7- στην παράγραφο 4 η τελευταία περίοδος του κειμένου διαγράφεται.8. Στο άρθρο 10 παράγραφος 3, η ημερομηνία «1η Ιανουαρίου 1990» αντικαθίσταται από την ημερομηνία που αναφέρεται στο άρθρο 2 παράγραφος 1 πρώτο εδάφιο της παρούσας οδηγίας.9. Μετά το άρθρο 10, παρεμβάλλονται τα ακόλουθα άρθρα:«Άρθρο 10αΤα κράτη μέλη προβλέπουν σύστημα κυρώσεων για τις παραβάσεις των εθνικών διατάξεων που θεσπίζονται σύμφωνα με την παρούσα οδηγία και λαμβάνουν όλα τα μέτρα που είναι αναγκαία για να εξασφαλίσουν την εφαρμογή αυτών των κυρώσεων. Οι προβλεπόμενες κυρώσεις πρέπει να είναι αποτελεσματικές, αναλογικές και αποτρεπτικές.Άρθρο 10 βΑπό την 1η Οκτωβρίου 1999, τα κράτη μέλη αναγνωρίζουν ως επαρκή απόδειξη της επαγγελματικής επάρκειας τα πιστοποιητικά τα οποία είναι σύμφωνα με το υπόδειγμα πιστοποιητικού του παραρτήματος Ια και τα οποία εκδίδονται από την αρχή ή το όργανο που ορίζει για το σκοπό αυτό κάθε άλλο κράτος μέλος.».10. Το παράρτημα Ι αντικαθίσταται από το παράρτημα Ι της παρούσας οδηγίας και παρεμβάλλεται το παράρτημα Ια το οποίο περιέχεται στο παράρτημα ΙΙ της παρούσας οδηγίας.Άρθρο 2 1. Τα κράτη μέλη θέτουν σε ισχύ τις νομοθετικές, κανονίστικές και διοικητικές διατάξεις προκειμένου να συμμορφωθούν με την παρούσα οδηγία το αργότερο έως την 1η Οκτωβρίου 1999. Ενημερώνουν αμέσως την Επιτροπή σχετικά.Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα τον οποίο διέπει η παρούσα οδηγία.Άρθρο 3 Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Άρθρο 4 Η παρούσα οδηγία απευθύνεται στα κράτη μέλη.Λουξεμβούργο, 1 Οκτωβρίου 1998.Για το ΣυμβούλιοΟ ΠρόεδροςC. EINEM(1) ΕΕ C 95 της 24. 3. 1997, σ. 66 και ΕΕ C 324 της 25. 10. 1997, σ. 6.(2) ΕΕ C 287 της 22. 9. 1997, σ. 21.(3) Γνώμη του Ευρωπαϊκού Κοινοβουλίου της 17ης Ιουλίου 1997 (ΕΕ C 286 της 22. 9. 1997, σ. 224), κοινή θέση του Συμβουλίου της 17ης Μαρτίου 1998 (ΕΕ C 161 της 27. 5. 1998, σ. 12) και απόφαση του Ευρωπαϊκού Κοινοβουλίου της 17ης Ιουνίου 1998 (ΕΕ C 210 της 6. 7. 1998).(4) ΕΕ L 124 της 23. 5. 1996, σ. 1.ΠΑΡΑΡΤΗΜΑ Ι «ΠΑΡΑΡΤΗΜΑ ΙΙ. ΚΑΤΑΛΟΓΟΣ ΤΩΝ ΘΕΜΑΤΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 3 ΠΑΡΑΓΡΑΦΟΣ 4Οι γνώσεις που πρέπει να λαμβάνονται υπόψη για τη διαπίστωση της επαγγελματικής επάρκειας από τα κράτη μέλη πρέπει να αφορούν τουλάχιστον τα θέματα του παρόντος καταλόγου για τις οδικές μεταφορές εμπορευμάτων και επιβατών, αντίστοιχα. Όσον αφορά αυτά τα θέματα, οι υποψήφιοι οδικοί μεταφορείς πρέπει να έχουν φθάσει στο επίπεδο γνώσεων και πρακτικών ικανοτήτων που είναι αναγκαίο για να διευθύνουν μια επιχείρηση μεταφορών.Το ελάχιστο επίπεδο γνώσεων που καθορίζεται παρακάτω δεν μπορεί να είναι κατώτερο του επιπέδου 3 της διάρθρωσης των επιπέδων εκπαίδευσης που προβλέπεται στο παράρτημα της απόφασης 85/368/ΕΟΚ (1), δηλαδή του επιπέδου το οποίο επιτυγχάνεται με την υποχρεωτική σχολική εκπαίδευση την οποία συμπληρώνει είτε επαγγελματική εκπαίδευση και συμπληρωματική τεχνική εκπαίδευση είτε σχολική τεχνική ή άλλη εκπαίδευση, επιπέδου δευτεροβάθμιας εκπαίδευσης.(1) Απόφαση 85/368/ΕΟΚ του Συμβουλίου, της 16ης Ιουλίου 1985, για την αντιστοιχία των τίτλων επαγγελματικής εκπαίδευσης μεταξύ των κρατών μελών της Ευρωπαϊκής Κοινότητας (ΕΕ L 199 της 31. 7. 1985, σ. 56).Α. Στοιχεία αστικού δικαίουΟδική μεταφορά εμπορευμάτων και επιβατώνΟ υποψήφιος οφείλει ιδίως:1. να γνωρίζει τις κυριότερες συμβάσεις που χρησιμοποιούνται στις δραστηριότητες οδικών μεταφορών καθώς και τα συνακόλουθα δικαιώματα και υποχρεώσεις,2. να είναι σε θέση να διαπραγματευθεί μια νομικά έγκυρη σύμβαση μεταφοράς, ιδίως σε ό,τι αφορά τους όρους μεταφοράς.Οδική μεταφορά εμπορευμάτων3. να μπορεί να αναλύει τυχόν ένσταση του εντολέα του αναφορικά με τυχόν ζημίες που προκλήθηκαν είτε από απώλεια ή αβαρίες του εμπορεύματος κατά τη διάρκεια της μεταφοράς είτε από καθυστέρηση της παράδοσής του, καθώς και τις επιπτώσεις που έχει η ένσταση αυτή επί της συμβατικής του ευθύνης,4. να γνωρίζει τους κανόνες και υποχρεώσεις που απορρέουν από τη σύμβαση CMR περί του συμβολαίου για τη διεθνή μεταφορά εμπορευμάτων οδικώς.Οδική μεταφορά επιβατών5. να είναι σε θέση να αναλύει τυχόν ένσταση του εντολέα του αναφορικά με τυχόν ζημίες που προκλήθηκαν στους επιβάτες ή τις αποσκευές τους κατά τη διάρκεια ενός ατυχήματος που συνέβη κατά τη μεταφορά ή αναφορικά με τυχόν ζημίες που οφείλονται σε καθυστερήσεις, καθώς και τις επιπτώσεις της ένστασης αυτής επί της συμβατικής του ευθύνης.Β. Στοιχεία εμπορικού δικαίουΟδική μεταφορά εμπορευμάτων και επιβατώνΟ υποψήφιος οφείλει ιδίως:1. να γνωρίζει τους προβλεπόμενους όρους και διατυπώσεις για την άσκηση της σχετικής εμπορικής δραστηριότητας καθώς και τις γενικές υποχρεώσεις των ασκούντων εμπορική δραστηριότητα (εγγραφή σε μητρώα, εμπορικά βιβλία κ.λπ.), καθώς και τις συνέπειες τυχόν πτώχευσης,2. να έχει κατάλληλες γνώσεις των διαφόρων τύπων εμπορικών εταιρειών καθώς και των κανόνων σύστασης και λειτουργίας τους.Γ. Στοιχεία κοινωνικής νομοθεσίαςΟδική μεταφορά εμπορευμάτων και επιβατώνΟ υποψήφιος οφείλει ιδίως:1. να γνωρίζει το ρόλο και τη λειτουργία των διαφόρων κοινωνικών θεσμικών οργάνων που υπεισέρχονται στον τομέα των οδικών μεταφορών (εργατικά συνδικάτα, επιτροπές επιχειρήσεων, εκπρόσωποι προσωπικού, επιθεωρητές εργασίας κ.λπ.),2. να γνωρίζει τις υποχρεώσεις των εργοδοτών στα θέματα της κοινωνικής ασφάλισης,3. να γνωρίζει τους εφαρμοστέους κανόνες για τις συμβάσεις εργασίας των διαφόρων κατηγοριών εργαζομένων στις επιχειρήσεις οδικών μεταφορών (τύπος συμβάσεων, υποχρεώσεις των αντισυμβαλλομένων μερών, όροι και διάρκεια εργασίας, άδειες μετ' αποδοχών, αμοιβές, λύση της σύμβασης κ.λπ.),4. να γνωρίζει τις διατάξεις του κανονισμού (ΕΟΚ) αριθ. 3820/85 (1) και του κανονισμού (ΕΟΚ) αριθ. 3821/85 (2), καθώς και τα πρακτικά μέτρα εφαρμογής των κανονισμών αυτών.(1) Κανονισμός (ΕΟΚ) αριθ. 3820/85 του Συμβουλίου, της 20ής Δεκεμβρίου 1985, για την εναρμόνιση ορισμένων κοινωνικών διατάξεων στον τομέα των οδικών μεταφορών (ΕΕ L 370 της 31. 12. 1985 σ. 1).(2) Κανονισμός (ΕΟΚ) αριθ. 3821/85 του Συμβουλίου, της 20ής Δεκεμβρίου 1985, σχετικά με τη συσκευή ελέγχου στον τομέα των οδικών μεταφορών (ΕΕ L 370 της 31. 12. 1985 σ. 8). Κανονισμός όπως τροποποιήθηκε τελευταία από τον κανονισμό (ΕΚ) αριθ. 1056/97 της Επιτροπής (ΕΕ L 154 της 12. 6. 1997 σ. 21).Δ. Στοιχεία φορολογικού δικαίουΟδική μεταφορά εμπορευμάτων και επιβατώνΟ υποψήφιος οφείλει ιδίως να γνωρίζει τους κανόνες σχετικά με:1. το ΦΠΑ με τον οποίο επιβαρύνονται οι υπηρεσίες μεταφοράς,2. το φόρο κυκλοφορίας οχημάτων,3. τους φόρους με τους οποίους επιβαρύνονται ορισμένα οχήματα που χρησιμοποιούνται για την οδική μεταφορά εμπορευμάτων καθώς και τα διόδια και τα τέλη χρήσης που εισπράττονται για τη χρησιμοποίηση ορισμένων έργων υποδομής,4. τη φορολογία εισοδήματος.Ε. Εμπορική και χρηματοοικονομική διαχείριση της επιχείρησηςΟδική μεταφορά εμπορευμάτων και επιβατώνΟ υποψήφιος οφείλει ιδίως:1. να έχει γνώση των νομικών διατάξεων και των πρακτικών που διέπουν τη χρήση των επιταγών, των συναλλαγματικών, των γραμματίων εις διαταγήν, των πιστωτικών καρτών και των άλλων μέσων ή μεθόδων πληρωμής,2. να γνωρίζει τις διάφορες μορφές πίστωσης (τραπεζική πίστωση, ενέγγυο πίστωση, εγγύηση τρίτων, ενυπόθηκη πίστωση, χρηματοδοτική μίσθωση, μίσθωση, εκχώρηση απαιτήσεων σε εκδοχέα κ.λπ.) καθώς και τα βάρη και τις υποχρεώσεις που αυτές συνεπάγονται,3. να γνωρίζει τί είναι ο ισολογισμός, πώς παρουσιάζεται και να είναι σε θέση να τον ερμηνεύει,4. να μπορεί να διαβάζει και να ερμηνεύει τους λογαριασμούς αποτελεσμάτων,5. να μπορεί να πραγματοποιεί ανάλυση της χρηματοοικονομικής κατάστασης και της αποδοτικότητας των επιχειρήσεων, βασιζόμενος ιδίως σε χρηματοοικονομικούς συντελεστές απόδοσης,6. να είναι σε θέση να καταρτίσει προϋπολογισμό,7. να γνωρίζει τα διάφορα στοιχεία που συνθέτουν το κόστος παραγωγής του (πάγιο κόστος, μεταβλητό κόστος, κεφάλαιο εκμετάλλευσης, αποσβέσεις κ.λπ.) και να είναι σε θέση να το υπολογίσει ανά αυτοκίνητο, ανά χιλιόμετρο, ανά επιβάτη ή ανά τόνο,8. να μπορεί να συντάξει οργανόγραμμα για το συνολικό αριθμό των αποσχολουμένων ατόμων στην επιχείρηση και να διαμοφώνει τα προγράμματα εργασίας κ.λπ.,9. να γνωρίζει τις βασικές αρχές έρευνας της αγοράς (marketing), προώθησης των πωλήσεων μεταφορικών υπηρεσιών, επεξεργασίας αρχείων με τα στοιχεία των πελατών, διαφήμισης, δημοσίων σχέσεων κ.λπ.,10. να γνωρίζει τις διάφορες κατηγορίες ασφαλείας τις σχετικές με τον κλάδο των οδικών μεταφορών (ασφάλιση ευθύνης, προσώπων, πραγμάτων, αποσκευών) καθώς και τις αντίστοιχες εγγυήσεις και υποχρεώσεις που οι ασφάλειες αυτές συνεπάγονται,11. να γνωρίζει τις τηλεματικές εφαρμογές στον τομέα των οδικών μεταφορών.Οδική μεταφορά εμπορευμάτων12. να είναι σε θέση να εφαρμόσει τους κανόνες έκδοσης τιμολογίων για την παροχή υπηρεσιών οδικής μεταφοράς εμπορευμάτων αλλά και να γνωρίζει τη σημασία και τις επιπτώσεις των διεθνών εμπορικών όρων Incoterms,13. να γνωρίζει τις διάφορες κατηγορίες των αιτούντων βοηθητικά επαγγέλματα μεταφορών, το ρόλο που διαδραματίζουν, τα λειτουργικά τους καθήκοντα και το καθεστώς που ενδεχομένως τους διέπει.Οδική μεταφορά επιβατών14. να είναι σε θέση να εφαρμόσει τους κανόνες για τους ναύλους και για τη διαμόρφωση των τιμών κατά τη μεταφορά επιβατών με δημόσια και ιδιωτικά μέσα,15. να μπορεί να εφαρμόσει τους κανόνες για την έκδοση τιμολογίων παροχής υπηρεσιών οδικής μεταφοράς επιβατών.ΣΤ. Πρόσβαση στην αγοράΟδική μεταφορά εμπορευμάτων και επιβατώνΟ υποψήφιος οφείλει ιδίως:1. να γνωρίζει τις ρυθμίσεις που διέπουν τον επαγγελματικό κλάδο των οδικών μεταφορών για λογαριασμό τρίτων, καθώς και να γνωρίζει τις αντίστοιχες ρυθμίσεις για την εκμίσθωση βιομηχανικών οχημάτων και για την υπεργολαβία και ιδίως τους κανόνες που αφορούν την επίσημη οργάνωση του αντίστοιχου επαγγέλματος, την πρόσβαση στο επάγγελμα αυτό, τις άδειες που χορηγούνται για τις ενδοκοινοτικές και εξωκοινοτικές οδικές μεταφορές, τον έλεγχο και τις κυρώσεις,2. να γνωρίζει τις ρυθμίσεις που διέπουν τη σύσταση μιας επιχείρησης οδικών μεταφορών,3. να γνωρίζει τα διάφορα έγγραφα που απαιτούνται για την εκτέλεση δρομολογίων οδικής μεταφοράς και να μπορεί να θέσει σε εφαρμογή διαδικασίες εξακρίβωσης για να διασφαλίζεται η ύπαρξη, τόσο στο χώρο της επιχείρησης όσο και επί των οχημάτων, νομότυπων εγγράφων για κάθε πραγματοποιούμενη μεταφορά, και ιδίως των εγγράφων που αφορούν το όχημα, τον οδηγό, το εμπόρευμα ή τις αποσκευές.Οδική μεταφορά εμπορευμάτων4. να γνωρίζει τους κανόνες που διέπουν την οργάνωση της αγοράς των οδικών μεταφορών εμπορευμάτων, τους κανόνες για τα γραφεία ναύλωσης και τους κανόνες για την υλικοτεχνική υποδομή,5. να γνωρίζει τις διατυπώσεις κατά τη διέλευση των συνόρων, αλλά και να έχει υπόψη του το ρόλο και την έκταση εφαρμογής των εγγράφων Τ και των δελτίων TIR, καθώς και των υποχρεώσεων και ευθυνών που συνεπάγεται η χρησιμοποίησή τους.Οδική μεταφορά επιβατών6. να γνωρίζει τους αντίστοιχους κανόνες οργάνωσης της αγοράς των οδικών μεταφορών επιβατών,7. να γνωρίζει τους κανόνες που ισχύουν για τη δημιουργία υπηρεσιών μεταφορών και να μπορεί να καταρτίσει σχέδια μεταφοράς.Ζ. Τεχνικά πρότυπα και εκμετάλλευσηΟδική μεταφορά εμπορευμάτων και επιβατώνΟ υποψήφιος οφείλει ιδίως:1. να γνωρίζει τους κανόνες που εφαρμόζονται για τα βάρη και τις διαστάσεις των οχημάτων στα κράτη μέλη καθώς και τις διαδικασίες που ισχύουν για τις έκαστες μεταφορές κατά παρέκκλιση των κανόνων αυτών,2. να είναι σε θέση να επιλέγει, ανάλογα με τις ανάγκες της επιχείρησης, τα οχήματα καθώς και τα ιδιαίτερα στοιχεία τους (αμάξωμα, κινητήρας, όργανα μετάδοσης, συστήματα πέδησης κ.λπ.),3. να γνωρίζει τις διατυπώσεις για την έγκριση, την έκδοση άδειας κυκλοφορίας και τον τεχνικό έλεγχο των οχημάτων αυτών,4. να μπορεί να λαμβάνει υπόψη του τα μέτρα που απαιτούνται για την καταπολέμηση της ρύπανσης του ατμοσφαιρικού αέρα από τις εκπομπές των οχημάτων με κινητήρα καθώς και για την καταπολέμηση του θορύβου που προκαλούν,5. να μπορεί να συντάσσει προγράμματα περιοδικής συντήρησης των οχημάτων και του εξοπλισμού τους.Οδική μεταφορά εμπορευμάτων6. να γνωρίζει τους διάφορους τύπους μέσων διακίνησης φορτίων και φόρτωσης (οπίσθια πλατφόρμα φορτοεκφόρτωσης, εμπορευματοκιβώτια, παλέτες κ.λπ.) και να μπορεί να θέσει σε εφαρμογή μεθόδους και οδηγίες για το έργο φόρτωσης και εκφόρτωσης εμπορευμάτων (κατανομή του βάρους, στοίχιση, στοιβασία, σφήνωση φορτίου κ.λπ.),7. να γνωρίζει τις διάφορες τεχνικές συνδυασμένων μεταφορών σιδηροδρομικώς ή με πορθμεία roll on/rol off,8. να μπορεί να θέσει σε εφαρμογή τις διαδικασίες που στοχεύουν στην τήρηση των κανόνων μεταφοράς επικίνδυνων εμπορευμάτων και αποβλήτων και ιδίως των κανόνων που απορρέουν από την οδηγία 94/55/ΕΚ (1), από την οδηγία 96/35/ΕΚ (2), και από τον κανονισμό (ΕΟΚ) αριθ. 259/93 (3),(1) Οδηγία 94/55/ΕΚ του Συμβουλίου, της 21ης Νοεμβρίου 1994, για την προσέγγιση των νομοθεσιών των κρατών μελών σχετικά με τις οδικές μεταφορές επικίνδυνων εμπορευμάτων (ΕΕ L 319 της 12. 12. 1994, σ. 7) 7 οδηγία όπως τροποποιήθηκε από την οδηγία 96/86/ΕΚ της Επιτροπής, της (ΕΕ L 335 της 24. 12. 1996, σ. 43).(2) Οδηγία 96/35/ΕΚ του Συμβουλίου, της 3ης Ιουνίου 1996, σχετικά με το διορισμό και την επαγγελματική κατάρτιση συμβούλων ασφαλείας για την οδική, σιδηροδρομική και πλωτή μεταφορά επικίνδυνων εμπορευμάτων (ΕΕ L 145 της 19. 6. 1996, σ. 10).(3) Κανονισμός (ΕΟΚ) αριθ. 259/93 του Συμβουλίου, της 1ης Φεβρουαρίου 1993, σχετικά με την παρακολούθηση και τον έλεγχο των μεταφορών αποβλήτων στο εσωτερικό της Κοινότητας καθώς και κατά την είσοδο και έξοδό τους (ΕΕ L 30 της 6. 2. 1993, σ. 1) 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 120/97 (ΕΕ L 22 της 24. 1. 1997, σ. 14).9. να μπορεί να θέσει σε εφαρμογή τις διαδικασίες για την τήρηση των κανόνων μεταφοράς αναλώσιμων τροφίμων και ιδίως των κανόνων που απορρέουν από τη συμφωνία για τις διεθνείς μεταφορές ευπαθών τροφίμων και για τον ειδικό εξοπλισμό που χρησιμοποιείται για τις μεταφορές αυτές (ATP),10. να μπορεί να θέσει σε εφαρμογή τις διαδικασίες για την τήρηση των ρυθμίσεων σχετικά με τη μεταφορά ζώντων ζώων.Η. Οδική ασφάλειαΟδική μεταφορά εμπορευμάτων και επιβατώνΟ υποψήφιος οφείλει ιδίως:1. να γνωρίζει τα προσόντα που απαιτούνται για το προσωπικό οδήγησης (άδεια οδήγησης - ιατρικά πιστοποιητικά - πιστοποιητικά επάρκειας, κ.λπ.),2. να μπορεί να θέσει σε εφαρμογή συγκεκριμένα μέτρα για να διασφαλίζει ότι οι οδηγοί θα τηρούν τους κανόνες, τις απαγορεύσεις και τους περιορισμούς κυκλοφορίας που ισχύουν στα διάφορα κράτη μέλη (όρια ταχύτητας, κανόνες προτεραιότητας, στάση και στάθμευση, χρήση φανών, οδική σήμανση, κ.λπ.),3. να μπορεί να δίνει στους οδηγούς οδηγίες που αφορούν τον έλεγχο τήρησης των κανόνων ασφαλείας αφενός μεν για την κατάσταση του τροχαίου οδικού εξοπλισμού του και του φορτίου και, αφετέρου, για οδήγηση με στόχο την πρόληψη των ατυχημάτων,4. να μπορεί να θεσπίσει διαδικασίες που πρέπει να ακολουθούνται στις περιπτώσεις ατυχημάτων και να θέτει σε εφαρμογή κατάλληλες διαδικασίες για να αποφεύγεται τυχόν επανάληψη ατυχημάτων ή και σοβαρών παραβάσεων.Οδική μεταφορά επιβατών5. να έχει στοιχειώδεις γνώσεις της γεωγραφίας του οδικού δικτύου των κρατών μελών.ΙΙ. ΟΡΓΑΝΩΣΗ ΤΩΝ ΕΞΕΤΑΣΕΩΝ1. Τα κράτη μέλη οργανώνουν υποχρεωτική γραπτή εξέταση και μπορούν να οργανώνουν συμπληρωματικώς και προφορική εξέταση προκειμένου να εξακριβώνουν εάν οι υποψήφιοι οδικοί μεταφορείς διαθέτουν το απαιτούμενο επίπεδο γνώσεων στα θέματα που αναφέρονται στο μέρος Ι και ιδίως, ότι είναι σε θέση να χρησιμοποιούν τα αντίστοιχα εργαλεία και τεχνικές και να εκπληρώνουν τα προβλεπόμενα εκτελεστικά και συντονιστικά καθήκοντα.α) Η υποχρεωτική γραπτή εξέταση αποτελείται από δύο δοκιμασίες και συγκεκριμένα:- γραπτό ερωτηματολόγιο είτε πολλαπλών επιλογών (multiple choice) (τέσσερις εναλλακτικές απαντήσεις) είτε ερωτήσεων απευθείας απάντησης ή συνδυασμού των δύο συστημάτων,- γραπτές ασκήσεις/μελέτες περιπτώσεων.Ελάχιστη διάρκεια: δύο ώρες για κάθε δοκιμασία.β) Στην περίπτωση που οργανώνεται προφορική εξέταση, τα κράτη μέλη μπορούν να απαιτούν, για τη συμμετοχή σ' αυτή, να έχει επιτύχει ο υποψήφιος στη γραπτή εξέταση.2. Εάν τα κράτη μέλη οργανώνουν επίσης προφορική εξέταση, μπορούν να προβλέπουν για κάθε μία από τις τρεις δοκιμασίες, στάθμιση των βαθμών με συντελεστές, οι οποίες δεν μπορεί να είναι κατώτεροι του 25 % ούτε ανώτεροι του 40 % της συνολικής βαθμολογίας.Εάν τα κράτη μέλη οργανώνουν μόνο γραπτή εξέταση οφείλουν να προβλέπουν, για κάθε δοκιμασία, στάθμιση των βαθμών με συντελεστές, οι οποίοι δεν μπορεί να είναι κατώτεροι του 40 % ούτε ανώτεροι του 60 % της συνολικής βαθμολογίας.3. Στο σύνολο των δοκιμασιών, οι υποψήφιοι οφείλουν να επιτύχουν μέσο όρο τουλάχιστον 60 % του συνόλου της δυνατής βαθμολογίας, χωρίς όμως σε κάθε μία δοκιμασία να μπορεί να είναι κατώτερες του 50 % της δυνατής βαθμολογίας. Ένα κράτος μέλος μπορεί, μόνον για μία δοκιμασία, να μειώνει το ποσοστό από 50 % σε 40 %.»ΠΑΡΑΡΤΗΜΑ II «ΠΑΡΑΡΤΗΜΑ IαΕΥΡΩΠΑΪΚΗ ΚΟΙΝΟΤΗΤΑ >ΑΡΧΗ ΓΡΑΦΗΚΟΥ>(Ενισχυμένο χαρτί μπεζ χρώματος - διαστάσεις DIN A4)(Κείμενο διατυπωμένο στην/στις επίσημη γλώσσα ή μία από τις επίσημες γλώσσες του κράτους μέλους που εκδίδει το πιστοποιητικό)Διακριτικό σήμα του συγκεκριμένου κράτους μέλους (1)Ονομασία της αρμόδιας αρχής ή του αρμόδιου οργανισμού (2)ΠΙΣΤΟΠΟΙΗΤΙΚΟ ΕΠΑΓΓΕΛΜΑΤΙΚΗΣ ΕΠΑΡΚΕΙΑΣ ΓΙΑ ΤΙΣ ΕΣΩΤΕΡΙΚΕΣ(ΚΑΙ ΔΙΕΘΝΕΙΣ) (3) ΟΔΙΚΕΣ ΜΕΤΑΦΟΡΕΣ ΕΜΠΟΡΕΥΜΑΤΩΝ (ΕΠΙΒΑΤΩΝ) (3)Αριθ.. . . .Εμείς (2),πιστοποιούμε:α) ότι (ο) (η) (4)γεννηθείς(-α) στ, στιςέλαβε μέρος με επιτυχία στις δοκιμασίες της εξέτασης (έτος:, περίοδος:) (5) που οργανώθηκε για τη χορήγηση πιστοποιητικού επαγγελματικής επάρκειας για εσωτερικές [και διεθνείς] (3) οδικές μεταφορές εμπορευμάτων [επιβατών] (3), σύμφωνα με τις διατάξεις (6)β) ότι το άτομο που αναφέρεται στο στοιχείο α) δικαιούται να χρησιμοποιήσει την επαγγελματική του επάρκεια για μια επιχείρηση οδικών μεταφορών εμπορευμάτων [επιβατών] (3):- που εκτελεί αποκλειστικά εσωτερικές μεταφορές στο κράτος μέλος το οποίο εξέδωσε το πιστοποιητικό (3),- που εκτελεί διεθνείς μεταφορές (3).Το παρόν πιστοποιητικό αποτελεί επαρκή απόδειξη της επαγγελματικής επάρκειας που αναφέρεται στο άρθρο 10 παράγραφος 1 της οδηγίας 96/26/ΕΚ του Συμβουλίου, της 29ης Απριλίου 1996, περί προσβάσεως στο επάγγελμα του οδικού μεταφορέα εμπορευμάτων και επιβατών καθώς και αμοιβαίας αναγνωρίσεως των διπλωμάτων, πιστοποιητικών και άλλων τίτλων που διευκολύνουν την πραγμάτωση του δικαιώματος εγκαταστάσεως των μεταφορέων αυτών στον τομέα των εσωτερικών και διεθνών μεταφορών.Εκδοθέν στ, στις(7).(1) Διακριτικό σήμα του κράτους: Βέλγιο (B), Δανία (DK), Γερμανία (D), Ελλάδα (GR), Ισπανία (E), Γαλλία (F) Ιρλανδία (IRL), Ιταλία (I), Λουξεμβούργο (L), Κάτω Χώρες (NL), Αυστρία (A), Πορτογαλία (P), Φινλανδία (FIN), Σουηδία (S), Ηνωμένο Βασίλειο (GB).(2) Αρχή ή οργανισμός που έχουν οριστεί προηγουμένως από κάθε κράτος μέλος της Ευρωπαϊκής Κοινότητας για την έκδοση του παρόντος πιστοποιητικού.(3) Διαγράφεται η περιττή ένδειξη.(4) Ονοματεπώνυμο, τόπος και ημερομηνία γέννησης.(5) Χαρακτηριστικά της εξέτασης.(6) Μνεία των διατάξεων εσωτερικού δικαίου που έχουν εκδοθεί σχετικά, σύμφωνα με την προαναφερόμενη οδηγία.(7) Σφραγίδα και υπογραφή της αρχής ή του οργανισμού που είναι αρμόδιοι για την έκδοση του πιστοποιητικού.»>ΤΕΛΟΣ ΓΡΑΦΗΚΟΥ>


Avis juridique important

|

31989L0393

Οδηγία 89/393/ΕΟΚ του Συμβουλίου της 14ης Ιουνίου 1989 για την πέμπτη τροποποίηση της οδηγίας 74/329/ΕΟΚ περί προσεγγίσεως των νομοθεσιών των κρατών μελών σχετικά με τους γαλακτωματοποιητές, σταθεροποιητές, τα πυκνωτικά και πηκτικά μέσα που επιτρέπεται να χρησιμοποιηθούν στα τρόφιμα

Επίσημη Εφημερίδα αριθ. L 186 της 30/06/1989 σ. 0013 - 0013 Φινλανδική ειδική έκδοση: Κεφάλαιο 13 τόμος 19 σ. 0046  Σουηδική ειδική έκδοση: Κεφάλαιο 13 τόμος 19 σ. 0046

ΟΔΗΓΙΑ ΤΟΥ ΣΥΜΒΟΥΛΙΟΥ της 14ης Ιουνίου 1989 για την πέμπτη τροποποίηση της οδηγίας 74/329/ΕΟΚ περί προσεγγίσεως των νομοθεσιών των κρατών μελών σχετικά με τους γαλακτωματοποιητές, σταθεροποιητές, τα πυκνωτικά και πηκτικά μέσα που επιτρέπεται να  χρησιμοποιηθούν στα τρόφιμα ( 89/393/ΕΟΚ ) ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,  ιΕχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100 Α,  την πρόταση της Επιτροπής^(1 ),  Σε συνεργασία με το Ευρωπαϊκό Κοινοβούλιο^(2 ),  ιΕχοντας υπόψη την γνώμη της Οικονομικής και Κοινωνικής Επιτροπής^(3 ),  Εκτιμώντας :  ότι στην οδηγία 74/329/ΕΟΚ^(4 ), όπως τροποποιήθηκε τελευταία από την οδηγία 86/102/ΕΟΚ^(5 ), καθορίζεται ένας κατάλογος γαλακτωματοποιητών, σταθεροποιητών, πυκνωτικών και πηκτικών μέσων, των οποίων η χρήση στα τρόφιμα μπορεί να επιτραπεί από τα κράτη  μέλη  ότι το παράρτημα ΙΙ της οδηγίας 74/329/ΕΟΚ περιέχει τις ονομασίες των ουσιών των οποίων η χρήση στα τρόφιμα μπορεί να επιτραπεί προσωρινά από τα κράτη μέλη  ότι η ισχύς της παρέκκλισης έληξε στις 31 Δεκεμβρίου 1988  ότι στις 21 Δεκεμβρίου 1988 το Συμβούλιο εξέδωσε την οδηγία 89/107/ΕΟΚ^(6 ) για την προσέγγιση των νομοθεσιών των κρατών μελών σχετικά με τα πρόσθετα που μπορούν να χρησιμοποιούνται στα τρόφιμα τα οποία προορίζονται για ανθρώπινη διατροφή   ότι δυνάμει του άρθρου 3 αυτής της οδηγίας το Συμβούλιο, σύμφωνα με τη διαδικασία που προβλέπει το άρθρο 100 Α της συνθήκης, πρέπει να εκδώσει μια οδηγία συνόλου η οποία να περιλαμβάνει εν ανάγκη τόσο τον θετικό κατάλογο των επιτρεπομένων ουσιών όσο και  τους όρους χρησιμοποίησής τους  ότι, ωστόσο, δεν είναι δυνατό να θεσπιστούν ήδη από τώρα όλοι αυτοί οι κανόνες σχετικά με τις εν λόγω ουσίες  ότι συνεπώς πρέπει να παραταθεί προς το παρόν η ισχύς του παραρτήματος ΙΙ της οδηγίας 74/329/ΕΟΚ .  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :    Άρθρο 1 Στο άρθρο 3 παράγραφος 1 της οδηγίας 74/329/ΕΟΚ, το πρώτο εδάφιο αντικαθίσταται από το ακόλουθο κείμενο :  "1 .  Κατά παρέκκλιση από το άρθρο 2 παράγραφος 1, τα κράτη μέλη μπορούν να επιτρέπουν μέχρι τις 31 Δεκεμβρίου 1991 τη χρήση στα τρόφιμα των ουσιών που απαριθμούνται στο παράρτημα ΙΙ .".  Άρθρο 2 Το άρθρο 1 παράγει αποτελέσματα από την 1η Ιανουαρίου 1989 .  Άρθρο 3 Η παρούσα οδηγία απευθύνεται στα κράτη μέλη .   Λουξεμβούργο, 14 Ιουνίου 1989 .  Για το Συμβούλιο Ο Πρόεδρος P . SOLBES  ( 1 ) ΕΕ αριθ . C 214 της 16.^8.^1988, σ . 14 . ( 2 ) ΕΕ αριθ . C 47 της 20.^2.^1989, σ . 80 και ΕΕ αριθ . C 158 της 26.^6.^1989 . ( 3 ) ΕΕ αριθ . C 337 της 31.^12.^1988, σ . 5 . ( 4 ) ΕΕ αριθ . L 189 της 12.^7.^1974, σ . 1 . ( 5 ) ΕΕ αριθ. L 88 της 3.^4.^1986, σ . 40 . ( 6 ) ΕΕ αριθ . L 40 της 11.^2.^1989, σ . 27 .


Avis juridique important

|

31986L0121

Οδηγία 86/121/ΕΟΚ του Συμβουλίου της 8ης Απριλίου 1986 για την προσαρμογή, λόγω της προσχώρησης της Ισπανίας και της Πορτογαλίας, της οδηγίας 84/631/ΕΟΚ για την επιτήρηση και τον έλεγχο εντός της Ευρωπαϊκής Κοινότητας των διασυνοριακών μεταφορών επικίνδυνων αποβλήτων

Επίσημη Εφημερίδα αριθ. L 100 της 16/04/1986 σ. 0020 - 0021

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 8ης Απριλίου 1986  για την προσαρμογή, λόγω της προσχώρησης της Ισπανίας και της Πορτογαλίας, της οδηγίας 84/631/ΕΟΚ για την επιτήρηση και τον έλεγχο εντός της Ευρωπαϊκής Κοινότητας των διασυνοριακών μεταφορών επικίνδυνων αποβλήτων  (86/121/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 396,  την πρόταση της Επιτροπής,  Εκτιμώντας ότι, λόγω της προσχώρησης της Ισπανίας και της Πορτογαλίας, πρέπει να συμπληρωθεί το σημείο 36 του παραρτήματος Ι της οδηγίας 84/631/ΕΟΚ (1), όπως προσαρμόστηκε τεχνικά από την οδηγία 85/469/ΕΟΚ της Επιτροπής (2), με ενδείξεις στις νέες επίσημες γλώσσες,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Από 1ης Ιανουαρίου 1986, το σημείο 36 του παραρτήματος Ι της οδηγίας 84/631/ΕΟΚ αντικαθίσταται από το κείμενο που εμπεριέχεται στο παράρτημα της παρούσας οδηγίας.  Άρθρο 2  Η παρούσα οδηγία απευθύνεται στα κράτη μέλη.  Λουξεμβούργο, 8 Απριλίου 1986.  Για το Συμβούλιο  Ο Πρόεδρος  G. M. V. van AARDENNE  (1) ΕΕ αριθ. L 326 τς 13. 12. 1984, σ. 31.  (2) ΕΕ αριθ. L 272 της 12. 10. 1985, σ. 1.  ΠΑΡΑΡΤΗΜΑ  1,9 //  // 36 ΜΕΤΑΦΡΑΣΗ ΤΩΝ ΣΤΟΙΧΕΙΩΝ ΠΟΥ ΠΕΡΙΛΑΜΒΑΝΕΙ ΤΟ ΤΕΤΡΑΓΩΝΙΔΙΟ 27 ΣΤΟ ΠΙΣΩ ΜΕΡΟΣ ΤΟΥ ΦΥΛΛΟΥ  //  //  //  //  //  //  //  // 1.2.3.4.5.6.7.8.9 //  //  //  // //  //  //  //  //  //  ESPANOL   // polvo   // pulverulento  // solido   // pastoso   // viscoso   // fangoso   // liquido  // gaseoso   //    //   //   //   //   //   //   //   //  // DANSK   // pulveragtig   // stoevagtig   // fast  // pastaagtig   // tyktflydende   // slamagtig   // flydende  // luftformig   //    //   //   //   //   //   //   //   //  // DEUTSCH   // pulverfoermig   // staubfoermig   // fest  // pastoes   // breiig   // schlammig   // fluessig  // gasfoermig   //    //   //   //   //   //   //   //   //  // ΕΛΛΗΝΙΚΑ   // σκόνη   // κονιώδες   // στερεό  // παχύρρευστο   // σιροπώδες   // λασπώδες   // υγρό  // σέριο   //    //   //   //   //   //   //   //   //   // ENGLISH   // powder   // powdery   // solid   // paste  // viscous   // sludge   // liquid   // gaseous   //    //  //   //   //   //   //   //   //   // FRANCAIS   // poudreux  // pulverulent   // solide   // pateux   // sirupeux  // boueux   // liquide   // gazeux   //    //   //   //   //  //   //   //   //   // ITALIANO   // polvere   // polverulento   // solido   // vischioso   // sciropposo   // fangoso  // liquido   // gassoso   //    //   //   //   //   //   //  //   //   // NEDERLANDS   // poeder   // poederachtig  // vast   // viskeus   // stroperig   // slibachtig  // vloeibaar   // gasvormig   //    //   //   //   //   //  //   //   //   // PORTUGUES   // em po   // pulverulento  // solido   // pastoso   // viscoso   // lamacento  // liquido   // gasoso   //    //   //   //   //   //   //  //   //


Avis juridique important

|

31979L0009

Οδηγία 79/9/ΕΟΚ του Συμβουλίου της 19ης Δεκεμβρίου 1978 περί τροποποιήσεως της οδηγίας 77/391/ΕΟΚ «περί κοινοτικής δράσεως με σκοπό των εξάλειψη της βρουκελλώσεως, της φυματιώσεως και της λευκώσεως των βοοειδών»

Επίσημη Εφημερίδα αριθ. L 006 της 10/01/1979 σ. 0027 - 0027 Φινλανδική ειδική έκδοση: Κεφάλαιο 3 τόμος 10 σ. 0165  Ελληνική ειδική έκδοση: Κεφάλαιο 03 τόμος 23 σ. 0251  Σουηδική ειδική έκδοση: Κεφάλαιο 3 τόμος 10 σ. 0165

ΟΔΗΓΙΑ ΤΟΥ ΣΥΜΒΟΥΛΙΟΥ της 19ης Δεκεμβρίου 1978 περί τροποποιήσεως της οδηγίας 77/391/ΕΟΚ "περί κοινοτικής δράσεως με σκοπό την εξάλειψη της βρουκελλώσεως, της φυματιώσεως και της λευκώσεως των βοοειδών"ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 43 και 100,  την πρόταση της Επιτροπής,  τη γνώμη της Συνελεύσεως(1),  Εκτιμώντας:  ότι στα πλαίσια των εθνικών προγραμμάτων εφαρμογής της οδηγίας 77/391/ΕΟΚ, του Συμβουλίου της 17ης Μαΐου 1977 περί κοινοτικής δράσεως για την εξάλειψη της βρουκελλώσεως, της φυματιώσεως και της λευκώσεως των βοοειδών(2), πρέπει να προβλεφθεί ο  διπλασιασμός των πριμοδοτήσεων σφαγής που καταβάλλονται σε ορισμένες περιοχές του Βελγίου, που έχουν προσβληθεί ιδιαίτερα από τις ασθένειες αυτές,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Κατά παρέκκλιση από το άρθρο 7 παράγραφος 2 της οδηγίας 77/391/ΕΟΚ, το Ευρωπαϊκό Ταμείο Γεωργικού Προσανατολισμού και Εγγυήσεων, τμήμα προσανατολισμού, δύναται να καταβάλει στο Βασίλειο του Βελγίου, μετά από αίτησή του, για την εξάλειψη της  βρουκελλώσεως, μέχρι 120 λογιστικές μονάδες ανά αγελάδα και μέχρι 60 λογιστικές μονάδες ανά βοοειδές, εκτός των αγελάδων, τα οποία έχουν σφαγεί στα πλαίσια των δράσεων που αναφέρονται στο άρθρο 2 της εν λόγω οδηγίας.   Άρθρο 2  Η παρούσα απόφαση απευθύνεται στα Κράτη Μέλη.  Έγινε στις Βρυξέλλες, στις 19 Δεκεμβρίου 1979.  Για το Συμβούλιο Ο Πρόεδρος J. ERTL  (1) Γνώμη της 15ης Δεκεμβρίου 1978 (μη δημοσιευθείσα ακόμη στην Επίσημη Εφημερίδα).


Avis juridique important

|

31993L0012

Οδηγία 93/12/ΕΟΚ του Συμβουλίου της 23ης Μαρτίου 1993 σχετικά με την περιεκτικότητα ορισμένων υγρών καυσίμων σε θείο

Επίσημη Εφημερίδα αριθ. L 074 της 27/03/1993 σ. 0081 - 0083 Φινλανδική ειδική έκδοση: Κεφάλαιο 15 τόμος 12 σ. 0090  Σουηδική ειδική έκδοση: Κεφάλαιο 15 τόμος 12 σ. 0090

ΟΔΗΓΙΑ 93/12/ΕΟΚ ΤΟΥ ΣΥΜΒΟΥΛΙΟΥ της 23ης Μαρτίου 1993 σχετικά με την περιεκτικότητα ορισμένων υγρών καυσίμων σε θείοΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100 Α,  την πρόταση της Επιτροπής (1),  Σε συνεργασία με το Ευρωπαϊκό Κοινοβούλιο (2),  Έχοντας υπόψη τη γνώμη της Οικονομικής και Κοινωνικής Επιτροπής (3),  Εκτιμώντας:  ότι, για να βελτιωθεί η ποιότητα της ατμόσφαιρας όσον αφορά τις εκπομπές διοξειδίου του θείου και άλλων ρύπων, η Κοινότητα πρέπει να λάβει μέτρα για το βαθμιαίο περιορισμό της περιεκτικότητας σε θείο του πετρελαίου εσωτερικής καύσης (gas oil) που  χρησιμοποιείται για την κίνηση οχημάτων, συμπεριλαμβανομένων των αεροσκαφών και των σκαφών, για τη θέρμανση και για βιομηχανικές και ναυτιλιακές χρήσεις- ότι, με βάση το άρθρο 2 παράγραφος 1 και το άρθρο 5 παράγραφος 1 της οδηγίας 75/716/ΕΟΚ (4), οι διατάξεις που ισχύουν στα κράτη μέλη καθορίζουν δύο οριακές τιμές όσον αφορά την περιεκτικότητα των υγρών καυσίμων σε θείο- ότι οι διατάξεις αυτές διαφέρουν  από το ένα κράτος μέλος στο άλλο- ότι οι διαφορές αυτές επιβάλλουν στις κοινοτικές επιχειρήσεις πετρελαίων να διαφοροποιούν την παραγωγή τους όσον αφορά την ανώτατη περιεκτικότητα σε θείο, ανάλογα με το κράτος μέλος προορισμού- ότι οι εν λόγω διαφορές παρεμποδίζουν, επομένως, το εμπόριο  των εν λόγω προϊόντων, επηρεάζοντας κατ' αυτό τον τρόπο άμεσα την εγκαθίδρυση και τη λειτουργία της ενιαίας αγοράς- ότι, επιπλέον, στο άρθρο 6 της οδηγίας 75/716/ΕΟΚ προβλέπεται ότι η Επιτροπή υποβάλει στο Συμβούλιο, ανάλογα με τα νεώτερα διαθέσιμα στοιχεία, έκθεση συνοδευόμενη απο την ενδεδειγμένη πρόταση για τον καθορισμό ενιαίας τιμής- ότι τα διαδοχικά προγράμματα δράσης των Ευρωπαϊκών Κοινοτήτων για το περιβάλλον (5) υπογραμμίζουν τη σημασία της πρόληψης και του περιορισμού της ατμοσφαιρικής ρύπανσης- ότι η ποιότητα των καυσίμων παίζει σημαντικό ρόλο στη μείωση της ατμοσφαιρικής ρύπανσης που προέρχεται από τις εκπομπές των οχημάτων με κινητήρα- ότι επιπλέον, δυνάμει της αποφάσεως 81/462/ΕΟΚ (6), η Κοινότητα έχει καταστεί συμβαλλόμενο μέρος στη σύμβαση για τη διαμεθοριακή ρύπανση της ατμόσφαιρας σε μεγάλη απόσταση, η οποία προβλέπει ιδίως την ανάπτυξη στρατηγικής και πολιτικής για τον  περιορισμό και, κατά το δυνατόν, τη βαθμιαία ελάττωση και πρόληψη της ατμοσφαιρικής ρύπανσης- ότι ο περιορισμός της περιεκτικότητας ορισμένων καυσίμων σε θείο συμβάλει στην επίτευξη ενός από τους στόχους της Κοινότητας, που συνίσταται στη διατήρηση, τη βελτίωση και την προστασία της ποιότητας του περιβάλλοντος και τη συμβολή στην προστασία της  ανθρώπινης υγείας, καταπολεμώντας τις βλάβες του περιβάλλοντος στην πηγή τους- ότι, σύμφωνα με την οδηγία 75/716/ΕΟΚ, ορισμένα κράτη μέλη έχουν ήδη ορίσει οριακή τιμή 0,2 % κατά βάρος- ότι τα κράτη μέλη πρέπει να φροντίσουν ώστε να εξασφαλιστεί σταδιακά η διαθεσιμότητα καυσίμων ντίζελ με περιεκτικότητα σε θείο 0,05 % κατά βάρος- ότι, για να επιτευχθούν τα επίπεδα εκπομπής σωματιδίων που ορίζονται στις ειδικές κοινοτικές οδηγίες, η περιεκτικότητα σε θείο καυσίμων ντίζελ που διατίθενται στην αγορά της Κοινότητας δεν πρέπει να υπερβαίνει το 0,2 % κατά βάρος από την 1η Οκτωβρίου  1994 και το 0,05 % κατά βάρος από την 1η Οκτωβρίου 1996- ότι τα κράτη μέλη πρέπει να λάβουν τα κατάλληλα μέτρα για την επίτευξη του στόχου αυτού- ότι η αυξανόμενη χρήση του πετρελαίου εσωτερικής καύσης (gas oil) για τα οχήματα με κινητήρα συνεπάγεται νέες προσπάθειες όσον αφορά την ποιότητα του καυσίμου ντίζελ, προκειμένου να περιοριστούν οι βλαβερές επιδράσεις της χρήσης αυτής στην ποιότητα του  ατμοσφαιρικού αέρα- ότι ο καθορισμός του ανωτάτου ορίου περιεκτικότητας των καυσίμων ντίζελ σε θείο σε 0,05 % κατά βάρος από την 1η Οκτωβρίου 1996, παρέχει στις ενδιαφερόμενες βιομηχανικές επιχειρήσεις επαρκή χρόνο για τις απαιτούμενες τεχνικές  προσαρμογές- ότι οι λοιπές χρήσεις των πετρελαίων εσωτερικής καύσης (gas oil) και των μεσαίων λαδιών καθιστούν αναγκαία μία προσπάθεια για μείωση της ατμοσφαιρικής ρύπανσης για την οποία προσπάθεια πρέπει να ληφθεί υπόψη η συμβολή των χρήσεων αυτών στη βελτίωση της  ποιότητας της ατμόσφαιρας καθώς και το κόστος και τα οφέλη για το περιβάλλον- ότι η Επιτροπή πρέπει να υποβάλει στο Συμβούλιο, το οποίο θα αποφασίσει το αργότερο στις 31 Ιουλίου 1994, πρόταση με την οποία θα προβλέπεται, για την 1η Οκτωβρίου 1999 το  αργότερο, χαμηλότερη τιμή για την περιεκτικότητα σε θείο και θα ορίζονται νέες οριακές τιμές για τις κηροζίνες των αεροσκαφών- ότι τυχόν αιφνίδια μεταβολή του εφοδιασμού σε αργό πετρέλαιο με συνεπόμενη αύξηση του μέσου όρου της περιεκτικότητας σε θείο μπορεί, δεδομένων των διαθέσιμων δυνατοτήτων αποθείωσης, να διακυβεύσει τον εφοδιασμό των καταναλωτών σε ένα κράτος μέλος- ότι,  κατά συνέπεια, κρίνεται σκόπιμο να επιτρέπεται σ' αυτό το κράτος μέλος να παρεκκλίνει, υπό ορισμένους όρους, από τα όρια περιεκτικότητας σε θείο, όσον αφορά την εθνική αγορά του- ότι η καθιέρωση χαμηλής τιμής για την περιεκτικότητα σε θείο των πετρελαίων εσωτερικής καύσης (gas oil) ναυτιλιακής χρήσεως, που προορίζονται για τα ποντοπόρα σκάφη γεννά συγκεκριμένα τεχνικά και οικονομικά προβλήματα για την Ελλάδα- ότι μια χρονικά  περιορισμένη παρέκκλιση υπέρ της Ελλάδας μάλλον δεν θα έχει αρνητικές επιπτώσεις στο εμπόριο πετρελαίων εσωτερικής καύσης (gas oil) ναυτιλιακής χρήσεως, δεδομένου ότι, προς το παρόν, τα ελληνικά διϋλιστήρια καλύπτουν τις εσωτερικές μόνον ανάγκες σε  πετρέλαιο εσωτερικής καύσης (gas oil) και μεσαία λάδια- ότι οι προοριζόμενες για τελική καύση εξαγωγές από την Ελλάδα προς άλλο κράτος μέλος πρέπει να πληρούν τις διατάξεις της οδηγίας που ισχύει στο εν λόγω κράτος μέλος- ότι θα μπορούσε να παραχωρηθεί  πενταετής παρέκκλιση στην Ελλάδα πριν υποχρεωθεί να καθιερώσει τα πετρέλαια εσωτερικής καύσης (gas oil) ναυτιλιακής χρήσης, με την απαιτούμενη περιεκτικότητα σε θείο- ότι η περίοδος αυτή θα λήξει στις 30 Σεπτεμβρίου 1999- ότι πρέπει να διενεργούνται δειγματοληπτικοί έλεγχοι για τη διαπίστωση της περιεκτικότητας σε θείο των πετρελαίων εσωτερικής καύσης (gas oil) και των μεσαίων λαδιών που διατίθενται στην αγορά- ότι, για το σκοπό αυτό, πρέπει να προβλεφθεί ενιαία μέθοδος  βασιζόμενη στην πλέον προηγμένη υπάρχουσα τεχνολογία,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Για τους σκοπούς της παρούσας οδηγίας νοούνται ως:  α) πετρέλαιο εσωτερικής καύσης (gas oil): κάθε πετρελαϊκό προϊόν το οποίο υπάγεται στον κωδικό ΣΟ 2710 00 69, ή το οποίο, λόγω των ορίων απόσταξής του, υπάγεται στην κατηγορία μέσων κλασμάτων που πρόκειται να χρησιμοποιηθούν ως καύσιμο και του οποίου το  85 % τουλάχιστον κατ' όγκο, συμπεριλαμβανομένων των απωλειών της απόσταξης, αποστάζει στους 350o C- β) καύσιμα ντίζελ: τα πετρέλαια εσωτερικής καύσης (gas oil) που χρησιμοποιούνται για την προώθηση των οχημάτων που αναφέρονται στις οδηγίες 70/220/ΕΟΚ (7) και 88/77/ΕΟΚ (8).  2. Η παρούσα οδηγία δεν εφαρμόζεται στα πετρέλαια εσωτερικής καύσης (gas oil):  - που περιέχονται στις δεξαμενές καυσίμων των σκαφών, των αεροσκαφών ή των οχημάτων με κινητήρα τα οποία διέρχονται τα σύνορα που χωρίζουν μια τρίτη χώρα από ένα κράτος μέλος,  - που προορίζονται για μεταποίηση πριν από την τελική τους καύση.  Άρθρο 2  1. Για να >επιτευχθο'ν>επιτευχθούν τα επίπεδα εκπομπής σωματιδίων που καθορίζονται σε ειδικές κοινοτικές οδηγίες, τα κράτη μέλη πρέπει να εμποδίζουν την εμπορία των καυσίμων ντίζελ στην Κοινότητα, εφόσον η περιεκτικότητά τους σε θειούχες  ενώσεις, εκφραζόμενη σε θείο (στο εξής καλούμενη "περιεκτικότητα σε θείο"), υπερβαίνει:  - 0,2 % κατά βάρος από την 1η Οκτωβρίου 1994,  - 0,05 % κατά βάρος από την 1η Οκτωβρίου 1996.  Τα κράτη μέλη φροντίζουν να εξασφαλίσουν την προοδευτική διαθεσιμότητα των καυσίμων ντίζελ που αναφέρονται στο πρώτο εδάφιο, με μέγιστη κατά βάρος περιεκτικότητα σε θείο 0,05 %.  2. Τα κράτη μέλη πρέπει να εμποδίζουν την εμπορία στην Κοινότητα των υπολοίπων πετρελαίων εσωτερικής καύσης (gas oil) ή των πετρελαίων εσωτερικής καύσης (gas oil) που χρησιμοποιούνται για άλλους σκοπούς εκτός από εκείνους που αναφέρονται στην παράγραφο  1, με εξαίρεση τις κηροζίνες για τα αεροσκάφη, εφόσον η περιεκτικότητά τους σε θείο υπερβαίνει το 0,2 % κατά βάρος από την 1η Οκτωβρίου 1994.  Πριν από την 1η Ιανουαρίου 1994, η Επιτροπή, σε έκθεσή της προς το Συμβούλιο, γνωστοποιεί την επιτευχθείσα πρόοδο στην καταπολέμηση των εκπομπών διοξειδίου του θείου. Με αυτή την ευκαιρία, υποβάλλει στο Συμβούλιο πρόταση η οποία, μέσα στο γενικότερο  πλαίσιο της πολιτικής για τη βελτίωση της ποιότητας της ατμόσφαιρας, αποσκοπεί, αφενός, στη μετάβαση σε ένα δεύτερο στάδιο, όπου προβλέπεται χαμηλότερη τιμή το αργότερο την 1η Οκτωβρίου 1999 και, αφετέρου, στον καθορισμό νέων οριακών τιμών για τις  κηροζίνες των αεροσκαφών.  Το Συμβούλιο αποφασίζει με ειδική πλειοψηφία το αργότερο στις 31 Ιουλίου 1994.  3. Εάν, εξαιτίας αιφνίδιων αλλαγών στον εφοδιασμό με αργό πετρέλαιο ή με πετρελαϊκά προϊόντα, ένα κράτος μέλος αντιμετωπίζει δυσχέρειες ως προς την τήρηση του επιβαλλόμενου ανωτάτου ορίου περιεκτικότητας του πετρελαίου εσωτερικής καύσης (gas oil) σε  θείο, το εν λόγω κράτος μέλος ενημερώνει την Επιτροπή σχετικά. Η Επιτροπή μπορεί να επιτρέπει την εφαρμογή ανωτέρου ορίου στο έδαφος του ενδιαφερόμενου κράτους μέλους για περίοδο που δεν υπερβαίνει τους έξι μήνες και κοινοποιεί την απόφασή της στο  Συμβούλιο. Κάθε κράτος μέλος μπορεί να αμφισβητήσει την απόφαση αυτή της Επιτροπής ενώπιον του Συμβουλίου μέσα σε προθεσμία ενός μηνός. Το Συμβούλιο, αποφασίζοντας με ειδική πλειοψηφία, μπορεί να λάβει διαφορετική απόφαση μέσα σε προθεσμία δύο μηνών.  Κατά παρέκκλιση, και μέχρι τις 30 Σεπτεμβρίου 1999, η ελληνική κυβέρνηση μπορεί να επιτρέψει τη διάθεση στην αγορά πετρελαίων εσωτερικής καύσης (gas oil) ναυτιλιακής χρήσεως με περιεκτικότητα σε θείο υψηλότερη του 0,2 % κατά βάρος.  Άρθρο 3  Τα κράτη μέλη δεν μπορούν να απαγορεύουν, να περιορίζουν ή να παρακωλύουν, από τις ημερομηνίες εφαρμογής που καθορίζονται στο άρθρο 2 παράγραφοι 1 και 2, τη διάθεση στην αγορά πετρελαίων εσωτερικής καύσης (gas oil), για λόγους που αφορούν την  περιεκτικότητά τους σε θείο, εφόσον αυτά ανταποκρίνονται στις απαιτήσεις της παρούσας οδηγίας.  Άρθρο 4  1. Τα κράτη μέλη λαμβάνουν κάθε αναγκαίο μέτρο για το δειγματοληπτικό έλεγχο της περιεκτικότητας σε θείο των πετρελαίων εσωτερικής καύσης (gas oil) που διατίθενται στην αγορά.  2. Η μέθοδος αναφοράς που υιοθετείται για τον προσδιορισμό της περιεκτικότητας σε θείο των πετρελαίων εσωτερικής καύσης (gas oil) που διατίθενται στην αγορά καθορίζεται με τη μέθοδο ISO 8754. Η στατιστική ερμηνεία των αποτελεσμάτων των ελέγχων που  διενεργούνται για τον προσδιορισμό της περιεκτικότητας σε θείο των πετρελαίων εσωτερικής καύσης (gas oil) που διατίθενται στην αγορά, εκτελείται σύμφωνα με το πρότυπο ISO 4259 (έκδοση 1979).  Άρθρο 5  Η παρούσα οδηγία αντικαθιστά την οδηγία 75/716/ΕΟΚ από την 1η Οκτωβρίου 1994.  Άρθρο 6  Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις προκειμένου να συμμορφωθούν προς την παρούσα οδηγία πριν από την 1η Οκτωβρίου 1994. Ενημερώνουν αμέσως την Επιτροπή σχετικά.  Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή εκδίδονται από τα κράτη μέλη.  Άρθρο 7  Η παρούσα οδηγία απευθύνεται στα κράτη μέλη.  Βρυξέλλες, 23 Μαρτίου 1993.  Για το Συμβούλιο Ο Πρόεδρος S. AUKEN (1) ΕΕ αριθ. C 174 της 5. 7. 1991, σ. 18 και ΕΕ αριθ. C 120 της 12. 5. 1992, σ. 12.  (2) ΕΕ αριθ. C 94 της 13. 4. 1992, σ. 209 και ΕΕ αριθ. C 337 της 21. 12. 1992.  (3) ΕΕ αριθ. C 14 της 20. 1. 1992, σ. 17.  (4) ΕΕ αριθ. L 307 της 27. 11. 1975, σ. 22. Οδηγία που τροποποιήθηκε από την οδηγία 87/219/ΕΟΚ (ΕΕ αριθ. L 91 της 3. 4. 1987, σ. 19).  (5) ΕΕ αριθ. C 112 της 20. 12. 1973, σ. 1, ΕΕ αριθ. C 139 της 13. 6. 1977, σ. 1 και ΕΕ αριθ. C 46 της 17. 2. 1983, σ. 1).  (6) ΕΕ αριθ. L 171 της 27. 6. 1981, σ. 11.  (7) ΕΕ αριθ. L 76 της 6. 4. 1970, σ. 1. Οδηγία που τροποποιήθηκε τελευταία από την οδηγία 91/441/ΕΟΚ (ΕΕ αριθ. L 242 της 30. 8. 1991, σ. 1).  (8) ΕΕ αριθ. L 36 της 9. 2. 1988, σ. 8. Οδηγία που τροποποιήθηκε τελευταία από την οδηγία 91/542/ΕΟΚ (ΕΕ αριθ. L 295 της 25. 10. 1991, σ. 1).


Avis juridique important

|

31992L0110

Οδηγία 92/110/ΕΟΚ του Συμβουλίου της 14ης Δεκεμβρίου 1992 για την τροποποίηση της οδηγίας 88/657/ΕΟΚ για τον καθορισμό των απαιτήσεων κατά την παραγωγή και κατά τις συναλλαγές κιμάδων, κρεάτων σε τεμάχια μικρότερα των 100 γραμμαρίων και παρασκευασμάτων κρέατος

Επίσημη Εφημερίδα αριθ. L 394 της 31/12/1992 σ. 0026 - 0027 Φινλανδική ειδική έκδοση: Κεφάλαιο 3 τόμος 47 σ. 0131  Σουηδική ειδική έκδοση: Κεφάλαιο 3 τόμος 47 σ. 0131

ΟΔΗΓΙΑ  92/110/ΕΟΚ ΤΟΥ ΣΥΜΒΟΥΛΙΟΥ της 14ης Δεκεμβρίου 1992 για την τροποποίηση της οδηγίας 88/657/ΕΟΚ για  τον καθορισμό των απαιτήσεων κατά την παραγωγή και κατά τις συναλλαγές κιμάδων, κρεάτων σε τεμάχια  μικρότερα των 100 γραμμαρίων και παρασκευασμάτων κρέατοςΤΟ ΣΥΜΒΟΥΛΙΟ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43, την πρόταση της Επιτροπής (1), τη γνώμη του Ευρωπαϊκού Κοινοβουλίου (2), τη γνώμη της Οικονομικής και Κοινονικής Επιτροπής (3), Εκτιμώντας: ότι οι κιμάδες, τα παρασκευάσματα κρέατος και οι πολτός κρέατος που προορίζεται για βιομηχανική  χρήση περιλαμβάνονται στον πίνακα των προϊόντων που υπάγονται στο παράρτημα ΙΙ της συνθήκης G ότι η  παραγωγή και οι συναλλαγές αυτών των κρεάτων παρασκευασμάτων και πολτού αποτελούν σημαντική πηγή  εισοδήματος ενός τμήματος του γεωργικού πληθυσμού G ότι προκειμένου να εξασφαλιστεί η ορθολογική ανάπτυξη του τομέα που παράγει αυτά τα κρέατα και να  αυξηθεί η παραγωγικότητά του, πρέπει να καθοριστούν σε κοινοτικό επίπεδο, κανόνες καταλληλότητας οι  οποίοι εφαρμόζονται στην παραγωγή και στη διάθεση στην αγορά των κρεάτων αυτών G ότι η Κοινότητα πρέπει να καθορίσει μέτρα προοριζόμενα να δημιουργήσουν προοδευτικά την εσωτερική  αγορά, η οποία περιλαμβάνει ένα χώρο δίχως εσωτερικά σύνορα, κατά τη διάρκεια χρονικής περιόδου που  λήγει στις 31 Δεκεμβρίου 1992 G ότι ο καθορισμός των εν λόγω κανόνων καταλληλότητας βελτιώνει την προστασία της δημοσίας υγείας και  διευκολύνει κατά συνέπεια την ολοκλήρωση της εσωτερικής αγοράς G ότι, για να επιτευχθεί αυτός ο στόχος, οι κύριοι υγειονομικοί κανόνες που καθορίζονται με την  οδηγία 88/657/ΕΟΚ του Συμβουλίου της 16ης Δεκεμβρίου 1988 για τον καθορισμό των απαιτήσεων όσον  αφορά την παραγωγή και τις συναλλαγές κιμάδων, κρεάτων σε τεμάχια μικρότερα των 100 γραμμαρίων και  παρασκευασμάτων κρέατος και για την τροποποίηση των οδηγιών 64/433/ΕΟΚ, 71/118/ΕΟΚ και 72/462/ΕΟΚ  (4), πρέπει να επεκταθούν σε κάθε παραγωγή και διάθεση στην αγορά κιμάδων και παρασκευασμάτων  κρέατος εντός της Κοινότητας G ότη η δυνατότητα για τα κράτη μέλη να διατηρήσουν προσωρινά κανόνες λιγότερο αυστηρούς για τα  κρέατα και τα παρασκευάσματα κρέατος που προορίζονται μόνο για την εσωτερική αγορά δεν πρέπει να  έχει επιπτώσεις στην κατάργηση των κτηνιατρικών ελέγχων στα εσωτερικά σύνορα της Κοινότητας την 1η  Ιανουαρίου 1993 G ότι, εν αναμονή της θεσπίσεως όλων των αναγκαίων διατάξεων για την επέκταση των κυριοτέρων  υγειονομικών κανόνων που καθορίζονται με την οδηγία 88/657/ΕΟΚ σε κάθε παραγωγή και διάθεση στην  αγορά κιμάδων και παρασκευασμάτων κρέατος εντός της Κοινότητας, πρέπει να ρυθμιστούν ορισμένα  ειδικά ζητήματα ούτως ώστε να αποφευχθούν προβλήματα κατά την παραγωγή και κατά τη διάθεση στο  εμπόριο κρεάτων και παρασκευασμάτων κρέατος, ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: Άρθρο 1 Η οδηγία 88/657/ΕΟΚ τροποποιείται ως εξής: 1. στο άρθρο 2 σημείο 2, η τελευταία φράση του στοιχεία στ) αντικαθίσταται ως από το ακόλουθο  κείμενο «... καθώς και κάθε εργαστήριο παρασκευής κρεάτων που ανταποκρίνεται στις απαιτήσεις του κεφαλαίου  Ι των παραρτημάτων Α και Β της οδηγίας 77/99/ΕΟΚ.», 2. στο άρθρο 3 παράγραφος 1, το στοιχείο ζ) αντικαθίσταται από το ακόλουθο κείμενο: «ζ) πρέπει κατά τη μεταφορά τους προς τη χώρα προορισμού να συνοδεύονται από πιστοποιητικό  καταλληλότητας σύμφωνα με τις απαιτήσεις του παραρτήματος Ι κεφάλαιο XII της οδηγίας 64/433/ΕΟΚ ή  με τις απαιτήσεις του παραρτήματος Ι κεφάλαιο XI της οδηγίας 71/118/ΕΟΚ ...» (το υπόλοιπο  αμετάβλητο), 3. στο άρθρο 13 παράγραφος 1, το πρώτο εδάφιο αντικαθίσταται από το ακόλουθο κείμενο: «1.  Τα κράτη μέλη μπορούν να έχουν στη διάθεσή τους προθεσμία η οποία λήγει την 1η Ιανουαρίου 1966  προκειμένου όλα τα κρέατα και παρασκευάσματα κρέατος που αναφέρονται στο άρθρο 2 σημείο 2 και τα  οποία παράγονται στο έδαφός τους για να διατεθούν στην αγορά, να ανταποκρίνονται στις απαιτήσεις  της παρούσας οδηγίας υπό την επιφύλαξη του δεύτερου εδαφίου της παρούσας παραγράφου.», 4. στο παράρτημα Ι κεφάλαιο ΙΙΙ σημείο 8, η δεύτερη φράση αντικαθίσταται από το ακόλουθο κείμενο: «Συγκεκριμένα, ο κιμάς δεν μπορεί να παρασκευάζεται από κρέατα που προέρχονται από τα εξής μέρη  βοοειδών, χοίρων και αιγοπροβάτων: μικροί μύες της κεφαλής, πληγές αφαίμαξης, ζώνες ενέσεων,  υπολείμματα κρέατος αποξεσμένα από τα οστά, μη μυώδες μέρος του διαφράγματος και μη μυώδες μέρος  της linea alba, περιοχή του καρπού και του ταρσού.», 5. στο παράρτημα Ι κεφάλαιο IV σημείο 10, το στοιχείο β) αντικαθίσταται από το ακόλουθο κείμενο: «β) τα παρασκευάσματα κρέατος που έχουν παραχθεί από κιμά σύμφωνα με το άρθρο 2 σημείο 2 στοιχείο  γ) μπορούν να διατίθενται στο εμπόριο μόνον εφόσον ικανοποιούν τις εξής απαιτήσεις: i) έχουν καταψυχθεί σύμφωνα με το άρθρο 3 σημείο 2 στοιχείο γ) τρίτη περίπτωση με ταχύτητα  κατάψυξης τουλάχιστον ενός εκατοστού την ώρα. Η μέγιστη διάρκεια διατηρησιμότητας δεν πρέπει να  υπερβαίνει τους 6 μήνες G ii) έχουν υποβληθεί σε απλή ψύξη με θερμοκρασία στο κέντρο τους κατ' ανώτατο όριο + 2° C, υπό τον  όρο ότι θα αναφέρεται το χρονικό όριο κατανάλωσης. Τα παρασκευάσματα κρέατος που αναφέρονται στα σημεία i) και ii) πρέπει να έχουν συσκευασθεί σε  μονάδες αποστολής.», 6. στο παράρτημα Ι κεφάλαιο VII σημείο 18, η δεύτερη φράση αντικαθίσταται από το ακόλουθο κείμενο: «Το κρέας και τα παρασκευάσματα κρέατος που ορίζονται στο άρθρο 2 σημείο 2 της παρούσας οδηγίας και  παράγονται στις εγκαταστάσεις που αναφέρονται στο άρθρο 2 παράγραφος 2 στοιχείο ζ) της εν λόγω  οδηγίας πρέπει να φέρουν επί της συσκευασίας το σήμα καταλληλότητας της εγκατάστασης όπως ορίζεται  στο παράρτημα X της οδηγίας 64/493/ΕΟΚ και στο παράρτημα Α κεφάλαιο VIII της οδηγίας 77/99/ΕΟΚ.» Άρθρο 2 1.  Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις  που είναι αναγκαίες για να συμμορφωθούν με την παρούσα οδηγία το αργότερο την 1 Ιανουαρίου 1993  όσον αφορά το σημείο 3 και την 1η Δεκεμβρίου 1993 όσον αφορά τα σημεία 1, 2, 4, 5 και 6.  Ενημερώνουν αμέσως την Επιτροπή σχετικά. Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή  συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για  την αναφορά αυτή καθορίζονται από τα κράτη μέλη. 2.  Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου,  τις οποίες θεσπίζουν στον τομέα που διέπεται από την παρούσα οδηγία. Άρθρο 3 Η παρούσα οδηγία απευθύνεται στα κράτη μέλη. Βρυξέλλες, στις 14 Δεκεμβρίου 1992. Για το Συμβούλιο Ο Πρόεδρος J. GUMMER   (1) ΕΕ αριθ. C 84 της 2. 4. 1990, σ. 120 και ΕΕ αριθ. C 288 της 6. 11. 1991, σ.  3.  (2) ΕΕ αριθ. C 183 της 15. 7. 1991, σ. 57.  (3) ΕΕ αριθ. C 225 της 10. 9. 1990, σ. 1.  (4) ΕΕ αριθ. L 382 της 31. 12. 1988, σ. 3. Οδηγία όπως τροποποιήθηκε από την οδηγία 89/662/ΕΟΚ (ΕΕ  αριθ. L 395 της 30. 12. 1989, σ. 13).


Avis juridique important

|

31978L0547

Οδηγία 78/547/ΕΟΚ του Συμβουλίου της 12ης Ιουνίου 1978 περί τροποποιήσεως της οδηγίας 70/156/ΕΟΚ περί προσεγγίσεως των νομοθεσιών των κρατών μελών που αφορούν στην έγκριση των οχημάτων με κινητήρα και των ρυμουλκουμένων τους

Επίσημη Εφημερίδα αριθ. L 168 της 26/06/1978 σ. 0039 - 0039 Φινλανδική ειδική έκδοση: Κεφάλαιο 13 τόμος 8 σ. 0139  Ελληνική ειδική έκδοση: Κεφάλαιο 13 τόμος 7 σ. 0124  Σουηδική ειδική έκδοση: Κεφάλαιο 13 τόμος 8 σ. 0139  Ισπανική ειδική έκδοση: Κεφάλαιο 13 τόμος 8 σ. 0189  Πορτογαλική ειδική έκδοση : Κεφάλαιο 13 τόμος 8 σ. 0189

ΟΔΗΓΙΑ ΤΟΥ ΣΥΜΒΟΥΛΙΟΥ της 12ης Ιουνίου 1978 περί τροποποιήσεως της οδηγίας 70/156/ΕΟΚ "περί προσεγγίσεως των νομοθεσιών των Κρατών μελών που αφορούν στην έγκριση των οχημάτων με κινητήρα και των ρυμουλκουμένων τους"ΤΟ ΣΥΜΒΟΥΛΙΟ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 100,  την πρόταση της Επιτροπής,  τη γνώμη της Συνελεύσεως(1),  τη γνώμη της Οικονομικής και Κοινωνικής Επιτροπής(2),  Εκτιμώντας:  ότι οι τεχνικές προδιαγραφές τις οποίες πρέπει να πληρούν η θέρμανση του θαλάμου επιβατών και η κάλυψη των τροχών των οχημάτων με κινητήρα, διαφέρουν από το ένα Κράτος μέλος στο άλλο και ως εκ τούτου είναι ανάγκη να υιοθετηθούν οι ίδιες προδιαγραφές από  όλα τα Κράτη μέλη είτε συμπληρωματικά είτε σε αντικατάσταση των υφισταμένων ρυθμίσεων- ότι είναι σκόπιμο ο έλεγχος της τηρήσεως των προδιαγραφών αυτών να πραγματοποιείται μέσα στα πλαίσια της διαδικασίας εγκρίσεως ΕΟΚ για κάθε τύπο οχήματος που προβλέπεται από την οδηγία 70/156/ΕΟΚ του Συμβουλίου της 6ης Φεβρουαρίου 1970, περί  προσεγγίσεως των νομοθεσιών των Κρατών μελών που αφορούν στην έγκριση των οχημάτων με κινητήρα και των ρυμουλκουμένων τους(3) όπως ετροποποιήθη από την οδηγία 78/315/ΕΟΚ(4)- ότι κατά συνέπεια πρέπει να συμπληρωθεί η οδηγία αυτή παρεμβάλλοντας τόσο στο  παράρτημα Ι (υπόδειγμα δελτίου πληροφοριών) όσο και στο παράρτημα ΙΙ (υπόδειγμα δελτίου εγκρίσεως ΕΟΚ) τις αναγκαίες ενδείξεις για το σκοπό αυτό με την επιφύλαξη των άλλων προσαρμογών της οδηγίας αυτής και ιδίως αυτών που περιέχονται στην πρόταση της  Επιτροπής της 5ης Ιανουαρίου 1977,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Το παράρτημα Ι (υπόδειγμα δελτίου πληροφοριών) της οδηγίας 70/156/ΕΟΚ συμπληρούται από τις ακόλουθες ενδείξεις:  - "9.10.4.: θέρμανση του θαλάμου επιβατών".  - "9.16.: προφυλακτήρες τροχών".   Άρθρο 2  Το παράρτημα ΙΙ (υπόδειγμα δελτίου εγκρίσεως ΕΟΚ) της οδηγίας 70/156/ΕΟΚ συμπληρούται από τις ακόλουθες ενδείξεις:  - "9.8.4.: θέρμανση του θαλάμου επιβατών".  - "9.14.: προφυλακτήρες τροχών DP".   Άρθρο 3  1. Τα Κράτη μέλη θέτουν σε ισχύ τις διατάξεις που είναι αναγκαίες για να συμμορφωθούν προς την παρούσα οδηγία εντός προθεσμίας δεκαοκτώ μηνών από της κοινοποιήσεώς της και ενημερώνουν αμέσως περί αυτού την Επιτροπή.  2. Τα Κράτη μέλη μεριμνούν για την γνωστοποίηση στην Επιτροπή του κειμένου των ουσιωδών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.   Άρθρο 4  Η παρούσα οδηγία απευθύνεται στα Κράτη μέλη.  Έγινε στο Λουξεμβούργο, στις 12 Ιουνίου 1978.  Για το Συμβούλιο Ο Πρόεδρος K. OLESEN  (1) ΕΕ αριθ. Α 118 της 16.5.1977, σ. 29.  (2) ΕΕ αριθ. Α 114 της 11.5.1977, σ. 1.  (3) ΕΕ αριθ. Ν 42 της 23.2.1970, σ. 1.  (4) ΕΕ αριθ. Ν 81 της 28.3.1978, σ. 1.


Avis juridique important

|

31988L0430

Έβδομη οδηγία 88/430/ΕΟΚ της Επιτροπής της 1ης Ιουλίου 1988 για την τροποποίηση ορισμένων παραρτημάτων της οδηγίας 77/93/ΕΟΚ του Συμβουλίου περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα

Επίσημη Εφημερίδα αριθ. L 208 της 02/08/1988 σ. 0036 - 0037 Φινλανδική ειδική έκδοση: Κεφάλαιο 3 τόμος 27 σ. 0077  Σουηδική ειδική έκδοση: Κεφάλαιο 3 τόμος 27 σ. 0077

***** ΕΒΔΟΜΗ ΟΔΗΓΙΑ ΤΗΣ ΕΠΙΤΡΟΠΗΣ  της 1ης Ιουλίου 1988  για την τροποποίηση ορισμένων παραρτημάτων της οδηγίας 77/93/ΕΟΚ του Συμβουλίου περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα  (88/430/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 77/93/ΕΟΚ του Συμβουλίου της 21ης Δεκεμβρίου 1976 περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα (1), όπως τροποποιήθηκε τελευταία με την οδηγία 88/272/ΕΟΚ της Επιτροπής (2), και ιδίως το άρθρο 13 παράγραφος 2 τέταρτη περίπτωση,  Εκτιμώντας:  ότι ο Ceratocystis ulmi και οι φορείς του δεν θεωρούνται πλέον επιβλαβείς οργανισμοί των οποίων η εισαγωγή θα πρέπει να απαγορεύεται σε όλα τα κράτη μέλη· ότι δεν θα πρέπει πλέον να συνεχίσουν να ισχύουν οι διατάξεις της οδηγίας 77/93/ΕΟΚ που αφορούν τον εν λόγω επιβλαβή για τις φτελιές οργανισμό· ότι κατά συνέπεια, οι εν λόγω διατάξεις θα πρέπει να καταργηθούν·  ότι έχει αποφασισθεί ότι ο Thrips palmi είναι ένας επιβλαβής οργανισμός που δεν υπάρχει ακόμα στην Κοινότητα· ότι θεωρείται ότι ο επιβλαβής αυτός οργανισμός αντιπροσωπεύει σοβαρό κίνδυνο και δύναται να προσβάλει ευρύ φάσμα φυτών και φυτικών υλών που φύονται ή εισάγονται στην Κοινότητα· ότι θα πρέπει να συμπεριληφθούν στην οδηγία 77/93/ΕΟΚ τα δέοντα μέτρα για την καταπολέμηση του εν λόγω επιβλαβούς οργανισμού·  ότι, κατά συνέπεια, τα σχετικά παραρτήματα της οδηγίας 77/93/ΕΟΚ πρέπει να τροποποιηθούν αντίστοιχα υπό το φως των εξελίξεων της επιστημονικής ή τεχνικής γνώσης·  ότι τα μέτρα που θεσπίζονται στην παρούσα οδηγία είναι σύμφωνα με τη γνώμη της Μόνιμης Φυτοϋγειονομικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Η οδηγία 77/93/ΕΟΚ τροποποιείται σύμφωνα με το παράρτημα της παρούσας οδηγίας.  Άρθρο 2  Τα κράτη μέλη θέτουν σε ισχύ τις αναγκαίες νομοθετικές και διοικητικές διατάξεις για να συμμορφωθούν με την παρούσα οδηγία το αργότερο μέχρι την 1η Ιανουαρίου 1989.  Τα κράτη μέλη ανακοινώνουν στην Επιτροπή τις νομοθετικές και διοικητικές διατάξεις που θεσπίζουν για την εφαρμογή της παρούσας οδηγίας.  Η Επιτροπή ενημερώνει σχετικά τα λοιπά κράτη μέλη.  Άρθρο 3  Η παρούσα οδηγία απευθύνεται στα κράτη μέλη.  Βρυξέλλες, 1 Ιουλίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 26 της 31. 1. 1977, σ. 20.  (2) ΕΕ αριθ. L 116 της 4. 5. 1988, σ. 19.  ΠΑΡΑΡΤΗΜΑ  1. Στο στοιχείο α) του μέρους Α του παραρτήματος Ι, προστίθενται τα ακόλουθα:  «19. Thrips palmi Karny.»  2. Στο στοιχείο α) του μέρους Α του παραρτήματος Ι, διαγράφονται τα ακόλουθα:  «13. Scolytus multistriatus (Marsh.),  14. Scolytus scolytus (F.).»  3. Στο στοιχείο δ) του μέρους Α του παραρτήματος Ι, διαγράφονται τα ακόλουθα:  «3. Ceratocystis ulmi (Buism.) C. Moreau.»  4. Στο μέρος Α του παραρτήματος ΙΙΙ, διαγράφονται τα ακόλουθα:  1.2.3 //  //  //  // «10.   // Μεμονωμένος φλοιός του Ulmus L.   // Όλες οι χώρες.»   //   //   //  5. Στο μέρος Α του παραρτήματος IV, διαγράφονται τα ακόλουθα:  1.2.3 //  //  //  // «6.   // Ξυλεία του Ulmus   // Η ξυλεία είναι αποφλοιωμένη.»   // «14.   // Φυτά του Ulmus και του Zelkova με εξαίρεση τους καρπούς και τους σπόρους προς σπορά  // Επίσημη διαπίστωση ότι δεν παρατηρήθηκε κανένα σύμπτωμα του Ceratocystis ulmi από την αρχή της τελευταίας πλήρους βλαστικής περιόδου ούτε στο πεδίο παραγωγής ούτε στο άμεσο περιβάλλον.»  //   //   //  6. Στο μέρος Α του παραρτήματος IV, προστίθενται τα ακόλουθα:  1.2.3 //  //  //  // «42.   // Φυτά για φύτευση με εξαίρεση τους σπόρους προς σπορά, που κατάγονται από χώρες στις οποίες είναι γνωστό ότι υπάρχουν οι Thrips palmi   // Επίσημη διαπίστωση:  α) ότι το πεδίο παραγωγής είναι απαλλαγμένο του Thrips palmi,  ή  β) ότι η αποστολή έχει υποβληθεί στην κατάλληλη αγωγή για να εξασφαλισθεί ότι είναι απαλλαγμένη από Thysanoptera.»   //  //   //  7. Στο μέρος Β του παραρτήματος IV, διαγράφονται τα ακόλουθα:  1.2.3.4 //  //  //  //  // «7.   // Φυτά του Ulmus και του Zelkova προοριζόμενα για φύτευση, με εξαίρεση τους τους καρπούς και σπόρους προς σπορά   // Επίσημη διαπίστωση:  α) ότι τα φυτά είναι ηλικίας το πολύ ενός έτους και ότι το συνολικό ύψος τους δεν υπερβαίνει τα 30 εκατοστά, και  β) ότι τα φυτά έχουν αναπτυχθεί σε φυτώριο εντός του οποίου και στο άμεσο περιβάλλον του οποίου δεν έχει παρατηρηθεί κανένα σύμπτωμα του Ceratocystis ulmi από την αρχή των δύο τελευταίων πλήρων βλαστικών περιόδων, και   // Δανία,  Ιρλανδία,  Ηνωμένο  Βασίλειο  (Βόρειος  Ιρλανδία)»   //   //   // γ) ότι τα φυτά έχουν υποβληθεί σε αγωγή για προστασία από τους φορείς του Ceratocystis ulmi με τη βοήθεια ενδεδειγμένων εντομοκτόνων   //   //   //   //   //  8. Στο σημείο 4 του παραρτήματος V, διαγράφονται τα ακόλουθα:  «- Ulmus.»


Avis juridique important

|

31996L0026

Οδηγία 96/26/ΕΚ του Συμβουλίου, της 29ης Απριλίου 1996, για την πρόσβαση στο επάγγελμα του οδικού μεταφορέα εμπορευμάτων και επιβατών και αμοιβαίας αναγνώρισης των διπλωμάτων, πιστοποιητικών και άλλων τίτλων που διευκολύνουν την πραγμάτωση του δικαιώματος εγκαταστάσεως των μεταφορέων αυτών στον τομέα των εσωτερικών και διεθνών μεταφορών

Επίσημη Εφημερίδα αριθ. L 124 της 23/05/1996 σ. 0001 - 0010

ΟΔΗΓΙΑ 96/26/ΕΚ ΤΟΥ ΣΥΜΒΟΥΛΙΟΥ της 29ης Απριλίου 1996 περί προσβάσεως στο επάγγελμα του οδικού μεταφορέα εμπορευμάτων και επιβατών και αμοιβαίας αναγνωρίσεως των διπλωμάτων, πιστοποιητικών και άλλων τίτλων που διευκολύνουν την πραγμάτωση του δικαιώματος εγκαταστάσεως των μεταφορέων αυτών στον τομέα των εσωτερικών και διεθνών μεταφορώνΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣΈχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 75,τις προτάσεις της Επιτροπής (1),τις γνώμες της Οικονομικής και Κοινωνικής Επιτροπής (2),Αποφασίζοντας σύμφωνα με τη διαδικασία του άρθρου 189 Γ της συνθήκης (3),Εκτιμώντας:ότι η οδηγία 74/561/EOK του Συμβουλίου, της 12ης Νοεμβρίου 1974, περί προσβάσεως στο επάγγελμα του μεταφορέα εμπορευμάτων στον τομέα των εσωτερικών και διεθνών οδικών μεταφορών (4), η οδηγία 74/562/EOK του Συμβουλίου, της 12ης Νοεμβρίου 1974, περί προσβάσεως στο επάγγελμα του μεταφορέα επιβατών στον τομέα των εσωτερικών και διεθνών οδικών μεταφορών (5) και η οδηγία 77/796/EOK του Συμβουλίου, της 12ης Δεκεμβρίου 1977, περί της αμοιβαίας αναγνωρίσεως των διπλωμάτων, πιστοποιητικών και άλλων τίτλων των οδικών μεταφορέων εμπορευμάτων και μεταφορέων επιβατών και περί των μέτρων προς διευκόλυνση της πραγματικής ασκήσεως του δικαιώματος εγκαταστάσεως των μεταφορέων αυτών (6) έχουν επανειλημμένα τροποποιηθεί κατά τρόπο ουσιαστικό 7 ότι και για λόγους ορθολογισμού και σαφήνειας είναι σκόπιμο να κωδικοποιηθούν οι εν λόγω οδηγίες σε ένα μόνο κείμενο 7ότι η οργάνωση της αγοράς των μεταφορών είναι ένα από τα αναγκαία στοιχεία για την εφαρμογή της κοινής πολιτικής των μεταφορών που προβλέπεται στη συνθήκη 7ότι η λήψη μέτρων συντονισμού των όρων πρόσβασης στο επάγγελμα του μεταφορέα εμπορευμάτων ή του μεταφορέα επιβατών, που στο εξής καλούνται «οδικοί μεταφορείς», είναι δυνατό να ευνοήσει την πραγμάτωση του δικαιώματος εγκαταστάσεως αυτών 7ότι υπάρχει ανάγκη κοινών κανόνων για την πρόσβαση στο επάγγελμα του μεταφορέα στον τομέα των εσωτερικών και διεθνών οδικών μεταφορών, για να εξασφαλισθεί άνοδος της επαγγελματικής στάθμης των μεταφορέων, δυναμένη να συμβάλει στην εξυγίανση της αγοράς, στην ποιοτική βελτίωση της παρεχόμενης υπηρεσίας προς το συμφέρον των χρησιμοποιούντων τις μεταφορές και της εν γένει οικονομίας, καθώς και στη βελτίωση της οδικής ασφάλειας 7ότι κατά συνέπεια οι κανόνες σχετικά με την πρόσβαση στο επάγγελμα του οδικού μεταφορέα πρέπει να αναφέρονται στην αξιοπιστία, στην οικονομική επιφάνεια και στην επαγγελματική επάρκεια του μεταφορέα 7ότι εντούτοις δεν χρειάζεται να περιληφθούν σε αυτούς τους κοινούς κανόνες ορισμένες κατηγορίες μεταφορών ήσσονος οικονομικής σημασίας 7ότι από την 1η Ιανουαρίου 1993 η πρόσβαση στην αγορά των οδικών μεταφορών εμπορευμάτων διέπεται από ένα διασυνοριακό σύστημα κοινοτικών αδειών, που εκδίδονται βάσει ποιοτικών κριτηρίων 7ότι, όσον αφορά την προϋπόθεση αξιοπιστίας, κρίνεται αναγκαίο, για την αποτελεσματική εξυγίανση της αγοράς, η πρόσβαση στο επάγγελμα του οδικού μεταφορέα και η άσκησή του να εξαρτηθούν ενιαία από την μη καταδίκη για σοβαρά ποινικά αδικήματα, συμπεριλαμβανομένων και των παραβάσεων της εμπορικής νομοθεσίας, από τη μη κήρυξη ακαταλληλότητας προς άσκηση του επαγγέλματος, καθώς και από την τήρηση των ρυθμίσεων που διέπουν τη δραστηριότητα του οδικού μεταφορέα 7ότι, όσον αφορά την προϋπόθεση της οικονομικής επιφάνειας και προκειμένου να εξασφαλιστεί, μεταξύ άλλων, η ίση μεταχείριση των επιχειρήσεων των διαφόρων κρατών μελών, πρέπει να καθοριστούν ορισμένα κριτήρια που πρέπει να πληρούν οι οδικοί μεταφορείς 7ότι για την πρόσβαση στις εν λόγω δραστηριότητες σε κράτος μέλος υποδοχής πρέπει να γίνεται δεκτή ως επαρκής απόδειξη εντιμότητας και οικονομικής φερεγγυότητας η προσαγωγή κατάλληλων εγγράφων που χορηγούνται από αρμόδια αρχή της χώρας καταγωγής ή προελεύσεως του οδικού μεταφορέως 7ότι, όσον αφορά την προϋπόθεση της επαγγελματικής επάρκειας, κρίνεται σκόπιμο να προβλεφθεί ότι αυτή αποδεικνύεται με την επιτυχία του υποψήφιου μεταφορέα σε γραπτές εξετάσεις, από τις οποίες όμως τα κράτη μέλη μπορούν να τον απαλλάξουν εάν αποδείξει ότι διαθέτει επαρκή πρακτική πείρα 7ότι, ως προς την επαγγελματική επάρκεια, ή βεβαίωση η οποία χορηγείται βάσει των κοινοτικών διατάξεων περί της προσβάσεως στο επάγγελμα του οδικού μεταφορέα πρέπει να αναγνωρίζεται από το κράτος μέλος υποδοχής ως επαρκής απόδειξη 7ότι πρέπει να προβλεφθεί σύστημα αλληλοβοηθείας των κρατών μελών για την εφαρμογή της παρούσας οδηγίας 7ότι η παρούσα οδηγία δεν πρέπει να θίγει τις υποχρεώσεις των κρατών μελών όσον αφορά τις προθεσμίες ενσωμάτωσης ή εφαρμογής των οδηγιών που εμφαίνονται στο παράρτημα II, τμήμα B,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:ΤΙΤΛΟΣ I Πρόσβαση στο επάγγελμα του οδικού μεταφορέα Άρθρο 11. Η πρόσβαση στο επάγγελμα του οδικού μεταφορέα διέπεται από τις διατάξεις τις οποίες θεσπίζουν τα κράτη μέλη σύμφωνα με τους κοινούς κανόνες της παρούσας οδηγίας.2. Για τους σκοπούς της παρούσας οδηγίας νοούνται ως:- «επάγγελμα οδικού μεταφορέα εμπορευμάτων»: η δραστηριότητα κάθε επιχείρησης που εκτελεί τη μεταφορά εμπορευμάτων για λογαριασμό τρίτων είτε με μεμονωμένο όχημα είτε με συνδυασμό συζευγμένων οχημάτων,- «επάγγελμα οδικού μεταφορέα επιβατών»: η δραστηριότητα κάθε επιχείρησης που εκτελεί επιβατικές μεταφορές για το κοινό ή για ορισμένες κατηγορίες επιβατών, με οχήματα τα οποία ως εκ της κατασκευής και εξοπλισμού τους μπορούν να μεταφέρουν περισσότερα από εννέα άτομα - περιλαμβανομένου και του οδηγού - και τα οποία προορίζονται για το σκοπό αυτόν, έναντι κομίστρου καταβαλλομένου από τον επιβάτη ή τον διοργανωτή της μεταφοράς,- «επιχείρηση»: κάθε φυσικό ή νομικό πρόσωπο που ασκεί κερδοσκοπική ή μη δραστηριότητα, κάθε οργάνωση ή ένωση προσώπων χωρίς νομική προσωπικότητα που ασκεί κερδοσκοπική ή μη δραστηριότητα, καθώς και κάθε δημόσιος οργανισμός που έχει ιδία νομική προσωπικότητα ή εξαρτάται από αρχή έχουσα νομική προσωπικότητα.Άρθρο 21. Η παρούσα οδηγία δεν εφαρμόζεται στις επιχειρήσεις οι οποίες ασκούν το επάγγελμα του οδικού μεταφορέα εμπορευμάτων με οχήματα το επιτρεπόμενο ωφέλιμο φορτίο των οποίων δεν υπερβαίνει τους 3,5 τόνους ή το μέγιστο μεικτό βάρος των οποίων δεν υπερβαίνει τους 6 τόνους. Τα κράτη μέλη δύνανται εντούτοις να μειώνουν τα ανωτέρω όρια για όλες ή για ορισμένες κατηγορίες μεταφορών.2. Τα κράτη μέλη δύνανται κατόπιν διαβουλεύσεως με την Επιτροπή να απαλλάσσουν από την εφαρμογή του συνόλου ή μέρους της παρούσας οδηγίας τις επιχειρήσεις οδικών μεταφορών που εκτελούν αποκλειστικά εθνικές μεταφορές με μικρή μόνο επίπτωση στην αγορά μεταφορών λόγω:- της φύσεως των μεταφερομένων εμπορευμάτων, ή- της μικρής διανυομένης αποστάσεως.Εκτάκτως, τα κράτη μέλη μπορούν να χορηγούν προσωρινή απαλλαγή μέχρι την ολοκλήρωση των διαβουλεύσεων με την Επιτροπή.3. Τα κράτη μέλη δύνανται, κατόπιν διαβουλεύσεως με την Επιτροπή, να απαλλάσσουν από την εφαρμογή του συνόλου ή μέρους των διατάξεων της παρούσας οδηγίας τις επιχειρήσεις που εκτελούν αποκλειστικά ορισμένες οδικές επιβατικές μεταφορές για μη εμπορικούς σκοπούς, ή των οποίων η κυρία δραστηριότης δεν είναι οι οδικές επιβατικές μεταφορές, αν αυτή η μεταφορική τους δραστηριότης έχει μικρή μόνο επίπτωση στην αγορά μεταφορών.Άρθρο 31. Οι επιχειρήσεις οι οποίες επιθυμούν να ασκήσουν το επάγγελμα του οδικού μεταφορέα εμπορευμάτων οφείλουν:α) να παρέχουν εχέγγυα αξιοπιστίας 7β) να διαθέτουν την κατάλληλη οικονομική επιφάνεια 7γ) να πληρούν την προϋπόθεση επαγγελματικής επάρκειας.Αν ο αιτών είναι φυσικό πρόσωπο που δεν πληροί την προϋπόθεση γ), οι αρμόδιες αρχές δύνανται παρ' όλα αυτά να του επιτρέψουν να ασκήσει το επάγγελμα του οδικού μεταφορέα υπό την προϋπόθεση ότι θα υποδείξει στις αρχές αυτές άλλο πρόσωπο το οποίο πληροί τις προϋποθέσεις α) και γ), και το οποίο διευθύνει πραγματικά και μόνιμα τις δραστηριότητες μεταφοράς της επιχειρήσεως.Αν ο αιτών δεν είναι φυσικό πρόσωπο:- πρέπει να πληρούται η προϋπόθεση α) από το πρόσωπο ή τα πρόσωπα που διευθύνουν πραγματικά και μόνιμα τις μεταφορικές δραστηριότητες της επιχείρησης. Τα κράτη μέλη μπορούν να απαιτούν να πληρούν την προϋπόθεση αυτή και άλλα πρόσωπα στην επιχείρηση,- η προϋπόθεση γ) πρέπει να πληρούται από το πρόσωπο ή τα πρόσωπα που αναφέρονται στην πρώτη περίπτωση.2. Τα κράτη μέλη καθορίζουν τις προϋποθέσεις που πρέπει να πληρούν οι επιχειρήσεις οι εγκατεστημένες στο έδαφός τους προκειμένου να παρέχουν τα εχέγγυα αξιοπιστίας.Τα κράτη μέλη προβλέπουν ότι η προϋπόθεση αυτή δεν πληρούται ή έπαψε να πληρούται εφόσον το ή τα φυσικά πρόσωπα τα οποία θεωρείται ότι πρέπει να πληρούν την προϋπόθεση αυτή δυνάμει της παραγράφου 1:α) έχουν καταδικαστεί για σοβαρό ποινικό αδίκημα περιλαμβανομένων και παραβάσεων της εμπορικής νομοθεσίας 7β) έχουν κηρυχθεί ακατάλληλα για την άσκηση του επαγγέλματος του οδικού μεταφορέα δυνάμει της κειμένης νομοθεσίας 7γ) έχουν καταδικασθεί για σοβαρές και επανειλημμένες παραβάσεις των ισχυουσών ρυθμίσεων που αφορούν:- τις μισθολογικές και εργασιακές συνθήκες του επαγγέλματος ή- τις δραστηριότητες οδικής μεταφοράς εμπορευμάτων ή επιβατών, και ιδίως τους κανόνες σχετικά με το χρόνο οδήγησης και ανάπαυσης των οδηγών, τα βάρη και τις διαστάσεις των οχημάτων δημόσιας χρήσεως, την οδική ασφάλεια, και την ασφάλεια των οχημάτων.Στις περιπτώσεις των στοιχείων α), β) και γ), η προϋπόθεση των εχέγγυων αξιοπιστίας εξακολουθεί να μην πληρούται εφόσον δεν έχει μεσολαβήσει αποκατάσταση ή άλλο μέτρο με ισοδύναμο αποτέλεσμα κατ' εφαρμογή των οικείων εθνικών διατάξεων.3. α) Η προϋπόθεση οικονομικής επιφάνειας συνίσταται στην ύπαρξη των οικονομικών πόρων που είναι αναγκαίοι για να εξασφαλίζεται η ορθή έναρξη λειτουργίας και η καλή διαχείριση της επιχείρησης 7β) για να εκτιμήσει την οικονομική επιφάνεια, η αρμόδια αρχή εξετάζει: ενδεχομένως, τους ετήσιους λογαριασμούς της επιχείρησης 7 τα διαθέσιμα κεφάλαια, στα οποία συμπεριλαμβάνονται τα τραπεζικά διαθέσιμα, τις δυνατότητες υπέρβασης του διαθέσιμου υπολοίπου και τη δανειοληπτική ικανότητα 7 το ενεργητικό, συμπεριλαμβανομένων των στοιχείων τα οποία μπορούν να χρησιμεύσουν ως εγγύηση για την επιχείρηση, τις δαπάνες, συμπεριλαμβανομένου του κόστους αγοράς ή της προκαταβολής για την αγορά των οχημάτων, των κτιρίων, των εγκαταστάσεων και του εξοπλισμού, καθώς και το κεφάλαιο κινήσεως 7γ) η επιχείρηση θα πρέπει να διαθέτει κεφάλαιο και αποθεματικό ύψους τουλάχιστον:- 3 000 Ecu ανά χρησιμοποιούμενο όχημα, ή- 150 Ecu ανά τόνο μέγιστου επιτρεπόμενου βάρους των οχημάτων μεταφοράς εμπορευμάτων που χρησιμοποιούνται από την επιχείρηση, ή- 150 Ecu ανά θέση καθημένου των οχημάτων μεταφοράς ατόμων που χρησιμοποιούνται από την επιχείρηση,λαμβάνεται υπόψη το χαμηλότερο από τα ποσά που προκύπτουν από τους διάφορους τρόπους υπολογισμού.Τα κράτη μέλη μπορούν να παρεκκλίνουν από το πρώτο εδάφιο στην περίπτωση επιχειρήσεων μεταφορών που ασκούν τις δραστηριότητές τους αποκλειστικά και μόνο στην εθνική αγορά.δ) για τους σκοπούς των στοιχείων α), β) και γ), η αρμόδια αρχή μπορεί να δεχθεί ως απόδειξη οικονομικής επιφάνειας την επιβεβαίωση ή την παροχή ασφάλειας εκ μέρους τράπεζας ή άλλου αρμόδιου ιδρύματος. Η επιβεβαίωση ή ασφάλεια μπορεί να έχει μορφή τραπεζικής εγγύησης ή άλλου παρόμοιου μέσου 7ε) οι διατάξεις των στοιχείων β), γ) και δ) εφαρμόζονται μόνον σε όσες επιχειρήσεις είναι εξουσιοδοτημένες σε ένα κράτος μέλος, από την 1η Ιανουαρίου 1990, δυνάμει εθνικής νομοθεσίας, για την άσκηση του επαγγέλματος του οδικού μεταφορέα.4. Η επαγγελματική επάρκεια συνίσταται στην κατοχή γνώσεων που διαπιστώνεται με γραπτή εξέταση, δυνάμενη να έχει τη μορφή ερωτήσεων με πολλαπλές απαντήσεις που οργανώνεται από την αρχή ή το όργανο που ορίζεται για το σκοπό αυτό από κάθε κράτος μέλος, στα θέματα που αναφέρονται στον κατάλογο του παραρτήματος I.Τα κράτη μέλη μπορούν να απαλλάσσουν από την εξέταση τους υποψηφίους μεταφορείς οι οποίοι αποδεικνύουν ότι διαθέτουν πρακτική πείρα τουλάχιστον 5 ετών σε επιχείρηση μεταφορών, σε διευθυντικό επίπεδο.Τα κράτη μέλη μπορούν να απαλλάσσουν τους κατόχους ορισμένων διπλωμάτων τριτοβάθμιας ή τεχνικής εκπαίδευσης, τα οποία προϋποθέτουν άρτια γνώση των θεμάτων που αναφέρονται στον κατάλογο του παραρτήματος I και τα οποία ορίζονται ειδικά για το σκοπό αυτό, από την εξέταση στα θέματα που καλύπτονται από αυτά τα διπλώματα.Ως απόδειξη επαγγελματικής επάρκειας προσκομίζεται πιστοποιητικό το οποίο εκδίδει η αρχή ή το όργανο που ορίζεται στο πρώτο εδάφιο.Άρθρο 4Τα κράτη μέλη καθορίζουν τους όρους υπό τους οποίους, κατά παρέκκλιση από το άρθρο 3 παράγραφος 1, μια επιχείρηση οδικών μεταφορών δύναται να λειτουργήσει προσωρινά, για περίοδο ενός έτους το πολύ, δυνάμενη να παραταθεί για άλλους έξι μήνες κατ' ανώτατο όριο σε ειδικές περιπτώσεις δεόντως αιτιολογημένες, σε περίπτωση θανάτου ή φυσικής ή δικαιοπρακτικής ανικανότητος του φυσικού προσώπου που ασκεί τη δραστηριότητα του μεταφορέα ή του φυσικού προσώπου το οποίο πληροί τις προϋποθέσεις του άρθρου 3 παράγραφος 1 στοιχεία α) και γ).Οι αρμόδιες αρχές των κρατών μελών δύνανται εντούτοις, κατ' εξαίρεση και σε ορισμένες ειδικές περιπτώσεις, να επιτρέψουν οριστικά σε πρόσωπο που δεν πληροί την προϋπόθεση της επαγγελματικής επάρκειας κατά το άρθρο 3 παράγραφος 1 στοιχείο γ) να εκμεταλλεύεται επιχείρηση μεταφορών υπό τον όρο ότι έχει πρακτική εμπειρία τριών τουλάχιστον ετών στην τρέχουσα διαχείριση της επιχειρήσεως.Άρθρο 51. Οι επιχειρήσεις που αποδεικνύουν ότι πριν από:- την 1η Ιανουαρίου 1978 για το Βέλγιο, τη Δανία, τη Γερμανία, τη Γαλλία, την Ιρλανδία, την Ιταλία, το Λουξεμβούργο, τις Κάτω Χώρες και το Ηνωμένο Βασίλειο,- την 1η Ιανουαρίου 1984 για την Ελλάδα,- την 1η Ιανουαρίου 1986 για την Ισπανία και Πορτογαλία,- τις 3 Οκτωβρίου 1989 για το έδαφος της πρώην Λαϊκής Δημοκρατίας της Γερμανίας,τους είχε επιτραπεί σε κάποιο κράτος μέλος, δυνάμει της εθνικής νομοθεσίας, να ασκούν το επάγγελμα του οδικού μεταφορέα εμπορευμάτων ή επιβατών στον τομέα των εσωτερικών και/ή διεθνών μεταφορών, δεν υποχρεούνται να αποδείξουν ότι πληρούν τις προϋποθέσεις του άρθρου 3.2. Εντούτοις, τα φυσικά πρόσωπα, τα οποία:- μετά τις 31 Δεκεμβρίου 1974 και πριν από την 1η Ιανουαρίου 1978 για το Βέλγιο, τη Δανία, τη Γερμανία, τη Γαλλία, την Ιρλανδία, την Ιταλία, το Λουξεμβούργο, τις Κάτω Χώρες και το Ηνωμένο Βασίλειο,- μετά τις 31 Δεκεμβρίου 1980 και πριν από την 1η Ιανουαρίου 1984 για την Ελλάδα,- μετά τις 31 Δεκεμβρίου 1982 και πριν από την 1η Ιανουαρίου 1986 για την Ισπανία και Πορτογαλία,- μετά τις 2 Οκτωβρίου 1989 και πριν από την 1η Ιανουαρίου 1992 για το έδαφος της πρώην Λαϊκής Δημοκρατίας της Γερμανίας,θα έχουν:- λάβει την άδεια ασκήσεως του επαγγέλματος του οδικού μεταφορέα εμπορευμάτων ή επιβατών κατά περίπτωση χωρίς να έχουν, βάσει της εθνικής νομοθεσίας, αποδείξει την επαγγελματική τους επάρκεια, ή- έχουν οριστεί για να διευθύνουν πραγματικά και μόνιμα τις δραστηριότητες μεταφορών μιας επιχειρήσεως,πρέπει να πληρούν ήδη την προϋπόθεση επαγγελματικής επάρκειας που αναφέρεται στο άρθρο 3 παράγραφος 4 πριν από:- την 1η Ιανουαρίου 1980 για το Βέλγιο, τη Δανία, τη Γερμανία, τη Γαλλία, την Ιρλανδία, την Ιταλία, το Λουξεμβούργο, τις Κάτω Χώρες και το Ηνωμένο Βασίλειο,- την 1η Ιανουαρίου 1986 για την Ελλάδα,- την 1η Ιανουαρίου 1988 για την Ισπανία και Πορτογαλία,- την 1η Ιουλίου 1992 για το έδαφος της πρώην Λαοκρατικής Δημοκρατίας της Γερμανίας.Η ίδια προϋπόθεση απαιτείται για την περίπτωση που προβλέπεται στο άρθρο 3 παράγραφος 1 τρίτο εδάφιο.Άρθρο 61. Οι αποφάσεις που λαμβάνονται από αρμόδιες αρχές των κρατών μελών δυνάμει των μέτρων που θεσπίζονται βάσει της παρούσας οδηγίας, και οι οποίες συνεπάγονται την απόρριψη αιτήσεως για άδεια ασκήσεως του επαγγέλματος του οδικού μεταφορέα πρέπει να είναι αιτιολογημένες.2. Τα κράτη μέλη εξασφαλίζουν ότι οι αρμόδιες αρχές αφαιρούν την άδεια ασκήσεως του επαγγέλματος του οδικού μεταφορέα αν διαπιστώσουν ότι έπαυσαν να πληρούνται οι προϋποθέσεις του άρθρου 3 παράγραφος 1 στοιχεία α), β) ή γ), θέτοντας ενδεχομένως εύλογη προθεσμία για την πρόσληψη αντικαταστάτου.3. Τα κράτη μέλη εξασφαλίζουν στις επιχειρήσεις που διέπονται από την παρούσα οδηγία τη δυνατότητα να προασπίζουν τα συμφέροντά τους με κάθε πρόσφορο μέσο έναντι των αποφάσεων που αναφέρονται στις παραγράφους 1 και 2.Άρθρο 71. Τα κράτη μέλη, όταν διαπράττονται από μη εγκατεστημένους στο έδαφός τους οδικούς μεταφορείς σοβαρές παραβάσεις, ή επανειλημμένες μικροπαραβάσεις των κανόνων σχετικά με τις οδικές μεταφορές εμπορευμάτων ή επιβατών που θα μπορούσαν να επισύρουν αφαίρεση της άδειας άσκησης του επαγγέλματος του οδικού μεταφορέα, κοινοποιούν στο κράτος μέλος στο οποίο είναι εγκατεστημένος ο οδικός μεταφορέας όλα τα στοιχεία που διαθέτουν σχετικά με τις παραβάσεις αυτές καθώς επίσης και με τις κυρώσεις που έχουν επιβάλλει.2. Όταν ένα κράτος μέλος αφαιρεί την άδεια άσκησης του επαγγέλματος οδικού μεταφορέα στον τομέα των διεθνών μεταφορών, ενημερώνει σχετικά την Επιτροπή, η οποία και πληροφορεί τα ενδιαφερόμενα κράτη μέλη.3. Τα κράτη μέλη αλληλοεπικουρούνται για την εφαρμογή της παρούσας οδηγίας.ΤΙΤΛΟΣ II Αμοιβαία αναγνώριση διπλωμάτων, πιστοποιητικών και άλλων τίτλων Άρθρο 81. Τα κράτη μέλη λαμβάνουν τα μέτρα τα οποία καθορίζονται από την παρούσα οδηγία, όσον αφορά την εγκατάσταση στην επικράτειά τους των φυσικών προσώπων και των εταιριών που αναφέρονται στο κεφάλαιο 1 του γενικού προγράμματος για την κατάργηση των περιορισμών στην ελευθερία εγκαταστάσεως (7) για τις δραστηριότητες που καλύπτονται από την παρούσα οδηγία.2. Με την επιφύλαξη των παραγράφων 3 και 4, κράτος μέλος υποδοχής δέχεται για την πρόσβαση στο επάγγελμα του οδικού μεταφορέα, ως επαρκή απόδειξη εντιμότητος ή μη πτωχεύσεως, την προσαγωγή αποσπάσματος ποινικού μητρώου ή, ελλείψει τούτου, ισοδύναμου εγγράφου που εκδίδεται από αρμοδία δικαστική ή διοικητική αρχή της χώρας καταγωγής ή προελεύσεως του οδικού μεταφορέως, από τα οποία προκύπτει ότι οι απαιτήσεις αυτές ικανοποιούνται.3. Όταν κράτος μέλος απαιτεί από τους υπηκόους του ορισμένα εχέγγυα εντιμότητας μη δυνάμενα να αποδειχθούν με το έγγραφο που αναφέρεται στην παράγραφο 2, δέχεται ως επαρκή απόδειξη για τους υπηκόους των άλλων κρατών μελών, βεβαίωση που χορηγείται από αρμοδία δικαστική ή διοικητική αρχή της χώρας καταγωγής ή προελεύσεως πιστοποιούσα ότι οι όροι αυτοί πληρούνται. Οι βεβαιώσεις αυτές αναφέρονται στα συγκεκριμένα στοιχεία, τα οποία λαμβάνονται υπόψη στη χώρα υποδοχής.4. Αν η χώρα καταγωγής ή προελεύσεως δεν χορηγεί το έγγραφο που αναφέρεται στις παραγράφους 2 και 3 τούτο δύναται να αντικατασταθεί από ένορκη ή υπεύθυνη δήλωση του ενδιαφερομένου ενώπιον αρμοδίας δικαστικής ή διοικητικής αρχής ή ενώπιον συμβολαιογράφου της χώρας καταγωγής ή προελεύσεως, ο οποίος χορηγεί βεβαίωση περί του όρκου ή της υπεύθυνης δηλώσεως. Η δήλωση περί μη πτωχεύσεως δύναται επίσης να γίνει ενώπιον αρμοδίου επαγγελματικού οργανισμού της ιδίας αυτής χώρας.5. Τα έγγραφα που εκδίδονται σύμφωνα με τις παραγράφους 2 και 3 δεν πρέπει να υποβάλλονται μετά την πάροδο τριών μηνών από την ημερομηνία εκδόσεώς τους. Ο όρος αυτός ισχύει επίσης και για τις δηλώσεις που γίνονται σύμφωνα με την παράγραφο 4.Άρθρο 91. Όταν σε κράτος μέλος υποδοχής η οικονομική επιφάνεια πρέπει να αποδειχθεί με βεβαίωση, το οικείο κράτος θεωρεί τις αντίστοιχες βεβαιώσεις που χορηγούνται από τις τράπεζες της χώρας καταγωγής ή προελεύσεως ή από άλλους οργανισμούς οριζομένους από τη χώρα αυτή, ισοδύναμες προς τις χορηγούμενες εντός της ιδίας αυτού επικρατείας.2. Όταν κράτος μέλος απαιτεί από τους υπηκόους του ορισμένους όρους οικονομικής επιφάνειας μη δυναμένους να αποδειχθούν με το αναφερόμενο στην παράγραφο 1 έγγραφο, το κράτος αυτό δέχεται ως επαρκή απόδειξη για τους υπηκόους των άλλων κρατών μελών, βεβαίωση η οποία χορηγείται από αρμοδία διοικητική αρχή της χώρας καταγωγής ή προελεύσεως, ότι οι όροι αυτοί πληρούνται. Οι βεβαιώσεις αυτές αναφέρονται στα συγκεκριμένα στοιχεία που λαμβάνονται υπόψη στη χώρα υποδοχής.Άρθρο 101. Από την 1η Ιανουαρίου 1990, τα κράτη μέλη αναγνωρίζουν ως επαρκή απόδειξη της επαγγελματικής επάρκειας τα πιστοποιητικά που αναφέρονται στο άρθρο 3 παράγραφος 4 τέταρτο εδάφιο και τα οποία έχουν εκδοθεί από άλλο κράτος μέλος.2. Όσον αφορά τις επιχειρήσεις που έλαβαν άδεια στην Ελλάδα, πριν από την 1η Ιανουαρίου 1981, ή στα άλλα κράτη μέλη, πριν από την 1η Ιανουαρίου 1975, βάσει εθνικής ρυθμίσεως, να ασκούν το επάγγελμα του οδικού μεταφορέως εμπορευμάτων ή επιβατών, στον τομέα των εθνικών και/ή των διεθνών μεταφορών και εφ' όσον οι εν λόγω επιχειρήσεις συνιστούν εταιρίες κατά την έννοια του άρθρου 58 της συνθήκης, τα κράτη μέλη αναγνωρίζουν ως επαρκή απόδειξη της επαγγελματικής επάρκειας τη βεβαίωση περί πραγματικής ασκήσεως της εν λόγω δραστηριότητας σε κράτος μέλος επί τρία έτη. Η δραστηριότης αυτή δεν πρέπει να έχει παύσει πριν από πέντε και πλέον έτη από της ημερομηνίας καταθέσεως της βεβαιώσεως.Προκειμένου περί νομικού προσώπου η πραγματική άσκηση των δραστηριοτήτων βεβαιούται για ένα από τα φυσικά πρόσωπα τα οποία δευθύνουν στην πραγματικότητα τη μεταφορική δραστηριότητα της επιχειρήσεως,3. Τα πιστοποιητικά που χορηγούνται στους οδικούς μεταφορείς πριν από την 1η Ιανουαρίου 1990 ως απόδειξη της επαγγελματικής επάρκειας βάσει των διατάξεων που ισχύουν έως την ημερομηνία αυτή, εξομοιώνονται με τα πιστοποιητικά που χορηγούνται δυνάμει της παρούσας οδηγίας.ΤΙΤΛΟΣ III Τελικές διατάξεις Άρθρο 11Τα κράτη μέλη ορίζουν τις αρχές ή οργανισμούς που είναι αρμόδιοι για τη χορήγηση των εγγράφων τα οποία αναφέρονται στο άρθρο 8 παράγραφος 2 και στο άρθρο 9 καθώς και της βεβαιώσεως που αναφέρεται στο άρθρο 10 παράγραφος 2. Ενημερώνουν δε αμέσως τα άλλα κράτη μέλη και την Επιτροπή σχετικά.Άρθρο 12Τα άρθρα 8 έως 11 εφαρμόζονται επίσης και στους υπηκόους των κρατών μελών οι οποίοι, δυνάμει του κανονισμού αριθ. 1612/68/EOK του Συμβουλίου της 15ης Οκτωβρίου 1968 περί της ελεύθερης κυκλοφορίας των εργαζομένων εντός της Κοινότητας (8), ασκούν τις δραστηριότητες του οδικού μεταφορέα ως μισθωτοί.Άρθρο 131. Τα κράτη μέλη λαμβάνουν, μετά από διαβούλευση με την Επιτροπή, τα μέτρα τα οποία είναι αναγκαία για να συμμορφωθούν με την παρούσα οδηγία το αργότερο στις ημερομηνίες που αναφέρονται στο παράρτημα II τμήμα B.2. Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου που θεσπίζουν στον τομέα τον οποίο διέπει η παρούσα οδηγία.Άρθρο 14Οι οδηγίες που παρατίθενται στο παράρτημα II τμήμα A καταργούνται, με την επιφύλαξη των υποχρεώσεων των κρατών μελών όσον αφορά τις προθεσμίες ενσωμάτωσης ή εφαρμογής που εμφαίνονται στο παράρτημα II τμήμα B.Οι αναφορές στις καταργούμενες οδηγίες θεωρούνται ότι γίνονται στην παρούσα οδηγία και διαβιβάζονται σύμφωνα με τον πίνακα αντιστοιχίας που επισυνάπτεται ως παράρτημα III.Άρθρο 15Η παρούσα οδηγία απευθύνεται στα κράτη μέλη.Λουξεμβούργο, 29 Απριλίου 1996.Για το ΣυμβούλιοΟ ΠρόεδροςW. LUCHETTI(1) EE αριθ. C 286 της 14. 11. 1990, σ. 4 και τροποποίηση διαβιβασθείσα στις 16. 12. 1993.(2) EE αριθ. C 339 της 31. 12. 1991, σ. 5 και EE αριθ. C 295 της 22. 10. 1994, σ. 30.(3) Γνώμη του Ευρωπαϊκού Κοινοβουλίου της 13ης Δεκεμβρίου 1991 (EE αριθ. C 13 της 20. 1. 1992, σ. 433) και της 20ής Απριλίου 1994 (EE αριθ. C 128 της 9. 5. 1994, σ. 136), κοινή θέση του Συμβουλίου της 8ης Δεκεμβρίου 1995 (ΕΕ αριθ. C 356 της 30. 12. 1995) και απόφαση του Ευρωπαϊκού Κοινοβουλίου της 28ης Μαρτίου 1996 (δεν έχει ακόμη δημοσιευθεί στην Επίσημη Εφημερίδα).(4) EE αριθ. L 308 της 19. 11. 1974, σ. 18. Οδηγία όπως τροποποιήθηκε τελευταία από τον κανονισμό (EOK) αριθ. 3572/90 (EE αριθ. L 353 της 17. 12. 1990, σ. 12).(5) EE αριθ. L 308 της 19. 11. 1974, σ. 23. Οδηγία όπως τροποποιήθηκε τελευταία από τον κανονισμό (EOK) αριθ. 3572/90 (EE αριθ. L 353 της 17. 12. 1990, σ. 12).(6) EE αριθ. L 334 της 24. 12. 1977, σ. 37. Οδηγία όπως τροποποιήθηκε τελευταία από την οδηγία 89/438/EOK (EE αριθ. L 212 της 22. 7. 1989, σ. 101). Διορθωτικό στην EE αριθ. L 298 της 17. 10. 1989, σ. 31.(7) EE αριθ. 2 της 15. 1. 1962, σ. 32/62.(8) EE αριθ. L 257 της 19. 10. 1968, σ. 2. Κανονισμός όπως τροποποιήθηκε τελευταία από τον κανονισμό (EOK) αριθ. 2434/92 (EE αριθ. L 245 της 26. 8. 1992, σ. 1).ΠΑΡΑΡΤΗΜΑ I ΚΑΤΑΛΟΓΟΣ ΤΩΝ ΘΕΜΑΤΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 3 ΠΑΡΑΓΡΑΦΟΣ 4 Οι γνώσεις που πρέπει να λαμβάνονται υπόψη για τη διαπίστωση της επαγγελματικής ικανότητας πρέπει να αναφέρονται τουλάχιστον στα θέματα του παρόντος καταλόγου. Τα θέματα πρέπει να περιγράφονται λεπτομερώς και να έχουν καθορισθεί ή εγκριθεί από τις αρμόδιες εθνικές αρχές. Πρέπει να είναι αφομοιώσιμες από πρόσωπα των οποίων η μόρφωση αντιστοιχεί στο επίπεδο αποφοίτου της υποχρεωτικής εκπαιδεύσεως.Α. ΘΕΜΑΤΑ ΠΟΥ ΠΡΕΠΕΙ ΝΑ ΓΝΩΡΙΖΟΥΝ ΟΙ ΜΕΤΑΦΟΡΕΙΣ ΠΟΥ ΠΡΟΚΕΙΤΑΙ ΝΑ ΕΚΤΕΛΟΥΝ ΑΠΟΚΛΕΙΣΤΙΚΑ ΕΣΩΤΕΡΙΚΕΣ ΜΕΤΑΦΟΡΕΣ ΔίκαιοΣτοιχεία αστικού, εμπορικού, κοινωνικού και φορολογικού δικαίου των οποίων η γνώση είναι αναγκαία για την άσκηση του επαγγέλματος και τα οποία αναφέρονται ιδίως:- στις συμβάσεις γενικά,- στις συμβάσεις μεταφοράς, και ιδιαίτερα στην ευθύνη του μεταφορέα (φύση και όρια),- στις εμπορικές εταιρίες,- στα εμπορικά βιβλία,- στην εργατική νομοθεσία και στην κοινωνική ασφάλιση,- στο φορολογικό καθεστώς.1. Οδικός μεταφορέας εμπορευμάτωνα) Εμπορική και οικονομική διαχείριση της επιχειρήσεως- τρόποι πληρωμής και χρηματοδοτήσεως,- υπολογισμός των εξόδων διαχειρίσεως,- καθεστώς των κομίστρων και όροι μεταφοράς,- εμπορική λογιστική,- ασφαλίσεις,- τιμολόγια,- πρακτορεία ταξιδίων,- τεχνικές διαχείρισης,- εμπορική τεχνική 7β) πρόσβαση στο επάγγελμα- διατάξεις σχετικές με την ανάληψη και άσκηση του επαγγέλματος,- έγγραφα μεταφοράς 7γ) τεχνικές προδιαγραφές και τεχνική εκμετάλλευση- βάρος και διαστάσεις των οχημάτων,- επιλογή των οχημάτων,- παραλαβή και εγγραφή των οχημάτων,- προδιαγραφές συντηρήσεως των οχημάτων,- φόρτωση και εκφόρτωση των οχημάτων,- μεταφορές επικίνδυνων εμπορευμάτων,- μεταφορές τροφίμων,- αρχές στον τομέα της προστασίας του περιβάλλοντος σχετικά με τη χρήση και τη συντήρηση των οχημάτων 7δ) οδική ασφάλεια- νομοθετικές, κανονιστικές και διοικητικές διατάξεις που εφαρμόζονται στην κυκλοφορία,- κυκλοφοριακή ασφάλεια,- πρόληψη ατυχημάτων και μέτρα που πρέπει να λαμβάνονται σε περίπτωση ατυχήματος.2. Οδικός μεταφορέας επιβατώνα) Εμπορική και οικονομική διαχείριση της επιχειρήσεως- τρόποι πληρωμής και χρηματοδοτήσεως,- υπολογισμός των εξόδων διαχειρίσεως,- καθεστώς των τιμολογίων, των κομίστρων και των όρων μεταφοράς,- εμπορική λογιστική,- ασφαλίσεις,- τιμολόγια,- πρακτορεία ταξιδίων,- τεχνικές διαχείρισης,- εμπορική τεχνική 7β) ρύθμιση των υπηρεσιών οδικών επιβατικών μεταφορών- δημιουργία υπηρεσιών μεταφοράς και κατάρτιση σχεδίων μεταφοράς,- όροι εκτελέσεως επιβατικών μεταφορών,- διατάξεις σχετικές με την πρόσβαση στο επάγγελμα και την άσκησή του,- έγγραφα μεταφοράς 7γ) τεχνικές προδιαγραφές και τεχνική εκμετάλλευση- επιλογή των οχημάτων,- παραλαβή και εγγραφή των οχημάτων,- προδιαγραφές συντηρήσεως των οχημάτων,- αρχές στον τομέα της προστασίας του περιβάλλοντος σχετικά με τη χρήση και τη συντήρηση των οχημάτων 7δ) οδική ασφάλεια- νομοθετικές, κανονιστικές και διοικητικές διατάξεις που εφαρμόζονται στην κυκλοφορία,- κυκλοφοριακή ασφάλεια,- οδική γεωγραφία,- πρόκληση ατυχημάτων και μέτρα που πρέπει να λαμβάνονται σε περίπτωση ατυχήματος.Β. ΘΕΜΑΤΑ ΠΟΥ ΠΡΕΠΕΙ ΝΑ ΓΝΩΡΙΖΟΥΝ ΟΙ ΜΕΤΑΦΟΡΕΙΣ ΠΟΥ ΠΡΟΚΕΙΤΑΙ ΝΑ ΕΚΤΕΛΟΥΝ ΔΙΕΘΝΕΙΣ ΜΕΤΑΦΟΡΕΣ- θέματα που απαριθμούνται υπό A, κατά περίπτωση,- διατάξεις που ισχύουν στις οδικές μεταφορές εμπορευμάτων ή επιβατών μεταξύ των κρατών μελών καθώς και μεταξύ της Κοινότητας και των τρίτων χωρών και οι οποίες απορρέουν από την εθνική νομοθεσία, τους κοινοτικούς κανόνες, τις διεθνείς συμβάσεις και συμφωνίες,- τελωνειακή πρακτική και άλλες διατυπώσεις, σχετικές με ελέγχους στον τομέα των μεταφορών,- κύριες κυκλοφοριακές ρυθμίσεις στα κράτη μέλη.ΠΑΡΑΡΤΗΜΑ ΙΙ ΤΜΗΜΑ Α ΚΑΤΑΡΓΗΘΕΙΣΕΣ ΟΔΗΓΙΕΣ (που αναφέρονται στο άρθρο 14)- Οδηγία 74/561/ΕΟΚ- Οδηγία 74/562/ΕΟΚ- Οδηγία 77/796/ΕΟΚκαι οι διαδοχικές τους τροποποιήσεις:- Οδηγία 80/1178/ΕΟΚ- Οδηγία 80/1179/ΕΟΚ- Οδηγία 80/1180/ΕΟΚ- Οδηγία 85/578/ΕΟΚ- Οδηγία 85/579/ΕΟΚ- Οδηγία 89/438/ΕΟΚ- Κανονισμός (ΕΟΚ) αριθ. 3572/90: μόνο τα άρθρα 1 και 2ΤΜΗΜΑ Β >ΘΕΣΗ ΠΗΝΑΚΑ>ΠΑΡΑΡΤΗΜΑ ΙΙΙ >ΘΕΣΗ ΠΗΝΑΚΑ>